Sabar Pelabur! EUR/USD Dijangka Akan Lebih Rancak Pada Malam Ini

Penantian menjelang pengumuman dasar monetari FOMC nampaknya telah menyinari matawang USD untuk kembali peroleh rentak pengukuhan setelah sedikit susut pada awal minggu.
Impak mesyuarat FOMC berkenaan dijangka akan menjadi tumpuan susulan jangkaan bahawa Federal Reserve (Fed) mungkin akan melaksanakan pengurangan pembelian bon.
Pelabur mungkin bakal menantikan terlebih dahulu kepada data ADP NFP Amerika Syarikat (AS) bagi sektor swasta serta data perkhidmatan tinjauan ISM yang akan diterbitkan pada malam ini.

Selepas memulakan prestasi suram pada awal sesi Asia semalam (Isnin), pergerakan harga pada carta EUR/USD dilihat memberi aksi penurunan di penghujung sesi Eropah sehingga ke sesi New York.
Trend harga tampaknya telah kembali susut di bawah paras rintangan 1.16000 serta seperti sedang membuat LH (lower high) yang baharu dalam memberi isyarat untuk meneruskan corak downtrend.
Aspek itu juga boleh diperlihatkan dek kerana harga masih lagi berlegar di paras halangan Moving Average 50 (MA50) pada rangka masa 1 jam dan terus bergerak perlahan pada sesi Asia hari ini (Rabu).
 Pelabur mungkin akan melihat dan menilai paras terendah 2021 yang dicatatkan pada dagangan Oktober sekitar 1.15300 sekiranya pergerakan harga kekal memaparkan trend penurunan.
Manakala zon sokongan yang paling hampir pada paras 1.15000 berkemungkinan akan mampu dijejaki jika harga susut lebih rendah dan seterusnya paras terendah terbaharu akan tercipta lagi.
Namun begitu, zon rintangan yang terdekat pada 1.16000 mungkin akan dicapai semula andai kata harga kembali menokok serta lonjakan itu juga bakal memberi isyarat pergerakan yang lebih jelas.
Peningkatan melepasi zon rintangan tersebut akan menyaksikan harga memberi isyaratuntuk membuat perubahan trend bullish dan dijangka akan uji zon SBR (support become resistance) 1.17000.
Lihat gambar carta harga pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD Tumbang, Pasaran Beralih Ke Aset Berisiko!

Sentimen pasaran yang bertambah baik telah menyokong dagangan mata wang utama untuk meningkat pada awal minggu.
Kebimbangan pasaran mereda pada hari Isnin susulan laporan terbaru mengenai pembelian Silicon Valley Bank (SVB) oleh First Citizens BancShares.
Ini menyebabkan pasaran saham global mendapat manfaat secara meluas, terutamanya ekuiti berkaitan perbankan manakala dagangan safe-haven pula dilepaskan.
Mata wang yen tergelincir lebih rendah apabila hasil perbendaharaan AS 10 tahun kembali menunjukkan peningkatan.
Gagal mengikuti kenaikan hasil bon, US dolar turut merosot ekoran pelabur beralih ke mata wang lebih berisiko di tengah-tengah jangkaan bahawa Federal Reserve (Fed) akan menamatkan kitaran pengetatannya.
 Berbanding sekumpulan mata wang utama, indeks dolar yang mengukur kekuatan dolar greenback diperdagangkan susut pada sekitar harga 102.60 pada sesi Asia.
Dalam pada itu, mata wang euro dan pound masing-masing memaparkan kenaikan, menyaksikan pound didagangkan di paras ketinggian satu minggu.
Menjadi tumpuan kedua-dua mata wang itu hari ini adalah ucapan daripada Presiden Bank Pusat Eropah (ECB) Christine Lagarde dan Gabenor Bank of England (BOE) Andrew Bailey.
Sementara itu di Asia, dolar Aussie dan New Zealand turut meningkat tetapi kenaikan yang dicatatkan adalah sederhana.
Dolar Kanada pula melanjutkan pengukuhan lebih jauh berbanding US dolar dengan pelabur masih memanfaatkan data jualan runcit Kanada yang lebih baik daripada jangkaan.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading, komuniti kripto dan bermacam-macam lagi. Untuk info lanjut, KLIK DI SINI.


Pasaran Matawang Parah Disambar Api Inflasi AS Yang Makin Marak!

Inflasi di Amerika Syarikat ternyata masih belum memuncak setelah bacaan data terbaharu menunjukkan harga pengguna tahunan melonjak lebih tinggi kepada 8.6% pada bulan Mei.
Ini merupakan bacaan tertinggi pernah dicatatkan sejak Disember 1981, sekali gus menghapuskan harapan pasaran sebelum ini bahawa inflasi sudah memuncak pada Mac iaitu pada 8.5%.
Dengan peningkatan ini, pelabur mula meletakkan jangkaan bahawa Federal Reserve (Fed) mungkin akan melaksanakan kenaikan kadar yang lebih besar melebihi 50 mata asas untuk mengekang inflasi.
US dolar didagangkan lebih kukuh pada sesi Asia selepas melonjak lebih tinggi ke paras ketinggian hampir 20 tahun berbanding pesaing utamanya susulan penerbitan data tersebut.
 Minggu ini, mesyuarat polisi FOMC bakal diadakan dengan jangkaan meluas bahawa Fed akan meningkatkan kadar faedah sebanyak 50 mata asas seperti yang disebut-sebut oleh penggubal dasar sebelum ini.
Pelabur bukan sahaja akan disajikan dengan mesyuarat FOMC, tetapi lebih banyak data ekonomi utama dan mesyuarat polisi bakal berlangsung pada minggu ini.
Antaranya ialah mesyuarat polisi Bank Pusat England (BOE), Jepun (BOJ), penerbitan data harga pengeluar (PPI), jualan runcit AS dan data pekerjaan Australia.
Dalam pada itu, pengukuhan USD telah menyebabkan kebanyakan mata wang utama menjunam lebih rendah, menyaksikan euro dan pound didagangkan di paras terendah satu bulan ketika sesi Asia.


Pelabur Pening Saksikan Pergerakan ‘Roller-Coaster’ EUR/USD

Pelabur lebih berwaspada selepas menyaksikan pergerakan tidak menentu harga sepanjang pilihan raya Presiden Amerika Syarikat (AS) 2020 berlangsung dengan kiraan undian masih belum selesai.
Setakat kiraan undian semasa, Joe Biden dilihat semakin menghampiri kemenangan berbanding Donald Trump untuk menuju ke White House namun apa sahaja boleh terjadi sebelum keputusan muktamad diumumkan.
Bagi pasaran kewangan, US dolar diliaht kembali menyusut selepas pengukuhan ketara dipamerkan pada awal sesi Asia semalam ketika kiraan undian bermula ekoran reaksi pasaran terhadap keputusan semasa.
Pada carta pasangan mata wang EUR/USD, harga dilihat menjunam 160 pips dari paras ketinggian 1.17700 sehingga mencecah hampir di paras 1.16000 pada dagangan sesi Asia.
Kemudian dapat dilihat harga kembali membuat kenaikan semula sekitar 140 pips di sesi Eropah dan New York dan menutup dagangan di sekitar paras 1.17200 yang menjadi paras tumpuan sebelum ini.
 Sememangnya pergerakan tidak normal harga membuatkan pelabur resah dan sukar untuk mengawal risiko dagangan bagi posisi harian dengan arah pergerakan harga yang belum jelas sementara tumpuan akan turut terarah kepada mesyuarat FOMC untuk keputusan Federal Reserve (Fed) terhadap polisi bank pusat.
Jika kenaikan harga berlaku, zon SBR (support become resistance) pada 1.18000 akan menjadi tumpuan sebelum kenaikan lebih tinggi dijangkakan menguji zon resistance pada 1.19000.
Sebaliknya jika harga kembali menjunam semula, beri tumpuan pada zon support pada 1.16800 dan yang lebih rendah pada 1.16000.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Draghi Masih Neutral Dalam Ucapan Semalam

Semalam Presiden Bank Pusat Kesatuan Eropah (ECB) Mario Draghi membentangkan laporan tahunan ECB di Parlimen Eropah di Strasbourg. Dalam ucapannya, Draghi masih mengekalkan pendiriannya bahawa pemulihan ekonomi masih bergerak sederhana dan komen terbaru ini sejajar dengan minit mesyuarat ECB Oktober lepas yang dikeluarkan minggu lalu.
Dia juga mengesahkan, ECB komited untuk menjalankan polisi monetari yang kuat. Menurutnya untuk mencapai sasaran inflasi adalah masih bergantung kepada polisi monetari semasa yang berterusan.
Beliau juga dilihat akan terus berusaha mencapai sasaran ECB berikutan cabaran-cabaran yang menghadkan ekonomi Eropah untuk terus berkembang secara dinamik. Segala retorik yang disampaikan Draghi ini masih sama dengan ucapannya beberapa minggu lepas berikutan pilihanraya Presiden negara-negara besar Eropah iaitu German dan Perancis tahun hadapan. Secara umumnya, perkembangan politik di Eropah ini menambahkan lagi ketidaktentuan di Zon Eropah.
 Draghi masih memberikan perhatian kepada keuntungan bank yang rendah dan menyeru Parlimen Eropah untuk membantu dalam mengukuhkan keuntungan dalam sektor kewangan mereka. Keuntungan yang rendah ini tidak lain tidak bukan disebabkan paras kadar bank ECB yang sangat rendah menyebabkan kos pinjaman antara bank juga menjadi rendah seterusnya persekitaran perniagaan mereka dengan klien di Zon Eropah.
Secara keseluruhan, Draghi dilihat masih mengekalkan tona ucapan yang neutral dan belum bersedia untuk memberikan isyarat yang lebih jelas tentang perancangan ECB yang lebih spesifik. Ucapannya ini masih mengekalkan jangkaan yang ECB tidak merancang untuk mengumumkan perlanjutan program pembelian bon.
Pasaran dijangka akan mendapat lebih isyarat pada mesyuarat ECB bulan Disember nanti tentang polisi monetari akomodatif ini. Pun begitu, tiada jangkaan bagi tightening policy (pengetatan polisi) dari ECB dalam masa terdekat ini berikutan kesukaran untuk mencapai sasaran inflasi 2.00%. Pasaran menjangkakan akan ada lebih pelonggaran (easing policy) dalam polisi semasanya walaupun pasaran masih meragui tentang pilihan instrumen polisi yang ada.


EUR/JPY Masih Lagi Tersangkut Pada Rintangan Kebal ¥144.00

Menarik untuk meneliti pergerakan harga pada carta EUR/JPY, carta pasangan mata wang yang turut digemari oleh ramai trader.
Mencuri tumpuan pergerakan harga pada Selasa semalam apabila harga yang membuat kenaikan sekali lagi tersangkut pada zon rintangan 144.200.
Apa yang mendorong situasi kenaikan harga yang terbantut dan penurunan harga berlaku semula?
Penganalisis menilai tumpuan pelabur yang kembali beralih semula pada kebimbangan risiko inflasi dan kemelesetan ekonomi global telah mendorong permintaan terhadap mata wang safe-haven meningkat semula termasuklah US dolar dan Yen.
Euro pula gagal untuk memanfaatkan peluang untuk melanjutkan peningkatan nilainya selepas kenyataan hawkish disampaikan oleh ahli bank pusat berkenaan dasar monetari.
Presiden European Central Bank (ECB), Christine Lagarde pada ucapan awalnya di acara forum yang dianjurkan di Portugal, menyatakan bahawa bank pusat bakal meningkatkan kadar faedah sebanyak 25 mata asas pada mesyuarat Julai dan ahli bank pusat juga dikatakan bersedia untuk kenaikan kadar yang lebih pantas jika diperlukan.
Selepas harga pada carta EUR/JPY membuat penurunan semula pada zon rintangan 144.200, harga dilihat menguji paras sokongan Moving Average 50 (MA50) pada rangka masa 1 jam di sekitar 143.200 di penghujung sesi New York.
 Menambah jangkaan untuk petunjuk pergerakan bearish harga pada dagangan yang bersambung hari ini (Rabu), harga telah susut di bawah paras MA50 berlegar di sekitar 142.500 di awal sesi Eropah.
Dengan corak yang dipaparkan, harga dijangka akan menyambung penurunan lebih rendah menuju ke paras sokongan sekitar 141.400 sebelum penurunan yang diteruskan bakal menguji pula zon 140.00.
Namun, jika harga berjaya membuat lonjakan melepasi semula halangan MA50, kenaikan harga sekali lagi akan menguji zon rintangan 144.200.
Melepasi tembok kebal tersebut barulah akan mendorong harga untuk menguji pula zon tumpuan sekitar 145.00.
Lihat gambar carta harga pasangan EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Mendatar, Tapi Sedikit ‘Terhenjut’ Ketika Reaksi Data NFP

US dolar dilihat memberi reaksi positif pada penerbitan laporan data pekerjaan NFP Amerika Syarikat (AS) pada Jumaat lalu.
Pertambahan pekerjaan pada bulan Mac yang lebih rendah berbanding Februari bagaimanapun adalah sedikit baik iaitu 236,000 berbanding ramalan.
Lebih positif adalah purata pendapatan per jam tepati ramalan meningkat kepada 0.3% sementara kadar pengangguran turun kepada 3.5% berbanding jangkaan untuk kekal di paras 3.6% setelah melonjak sebelum ini.
Justeru, bacaan terbaru ini dilihat tidak terlalu menekan bank pusat yang dijangkakan perlu memperlahankan lagi dasar monetari. Data inflasi pula akan dinilai minggu ini.
US dolar mengukuh sebaik data diterbitkan, namun momentum mengendur semula pada penutup sesi terakhir dagangan minggu tersebut.

Meneliti carta harga pasangan mata wang EUR/USD, pergerakan harga pada penghujung minggu lalu dilihat lebih mendatar selepas corak kenaikan yang dipamerkan di awal minggu gagal diteruskan.
Setelah memberi reaksi pada laporan data NFP, harga perlahan semula menutup dagangan di sekitar 1.09000.
 Menyambung pembukaan sesi Asia di awal minggu ini, harga yang masih bergerak di sekitar paras penutupan tersebut dilihat berlegar di bawah paras halangan Moving Average 50 (MA50) pada rangka masa 1 jam di carta EUR/USD untuk berikan petunjuk awal pergerakan harga.
Sekiranya momentum pengukuhan US dolar masih berbaki, harga berkemungkinan akan susut sedikit rendah dan boleh diteruskan hingga mencecah paras sokongan pada 1.08000.
Melepasi lebih rendah dari paras tersebut akan menjadi isyarat bearish buat harga dan sasaran penurunan lebih rendah boleh dijangkakan.
Sebaliknya jika harga mula melonjak di awal minggu ini, akan memberi petanda awal corak kenaikan sebelum ini akan bersambung semula.
Sasaran masih pada paras rintangan 1.10000 yang dilihat bakal diuji untuk harga mencatatkan paras ketinggian terbaru 10 minggu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Biar Betul? Ekonomi UK Catat Pertumbuhan Tidak Dijangka Pada Mei

Ekonomi Britain mencipta kejutan dengan mencatat pertumbuhan pada bulan Mei selepas mengalami penurunan dalam dua bulan sebelumnya.
Laporan terbaharu daripada Pejabat Perangkaan Kebangsaan (ONS) mendedahkan Keluaran Dalam Negara Kasar (KDK) meningkat sebanyak 0.5% susulan kemerosotan 0.2% pada bulan April.
Ia juga menjangkaui jangkaan pasaran bahawa tiada pertumbuhan direkodkan pada bulan Mei. Sementara dalam tempoh tiga bulan hingga Mei, KDNK dilaporkan meningkat 0.4%.
 Antara penyumbang utama kepada pengembangan ini adalah peningkatan dalam perkhidmatan kesihatan dan lonjakan permintaan dalam sektor pelancongan.
Susulan bacaan yang lebih kukuh dalam data tersebut, mata wang pound melonjak sedikit setelah mempamerkan kelemahan di tengah-tengah pengukuhan US dolar.
Terdahulu, Bank of England (BOE) meramalkan bahawa KDNK akan menguncup dalam tempoh April hingga Jun.
Walaupun ia dijangka kembali kepada pertumbuhan pada suku ketiga, ramai penganalisis melihat risiko ekonomi akan mengalami kemelesetan pada akhir tahun ini.


Penderitaan Pound Sudah Berakhir?

Pasaran mata wang menyambut baik pengumuman Menteri Kewangan UK Kwasi Kwarteng untuk membatalkan pelan pemotongan cukai yang sebelum ini dilancarkan oleh kerajaan.
Mata wang pound melonjak pada sesi Eropah, menyaksikannya didagangkan di sekitar paras ketinggian satu minggu setelah menokok hampir 1% sebaik sahaja laporan mengenainya dikeluarkan.
Kwarteng kemudiannya membuat kenyataan di Twitternya, mengatakan bahawa kerajaan tidak akan meneruskan rancangan tersebut.
Sementara itu, US dolar kekal didagangkan lebih lemah dengan pergerakan yang terhad ketika tumpuan pasaran disasarkan kepada penerbitan data pembuatan ISM Amerika Syarikat pada sesi New York.
 Memanfaatkan kelemahan US dolar, euro didagangkan lebih tinggi walaupun pada asasnya ia dilihat mendatar pada sekitar harga 0.98100 berbanding greenback.
Di Asia, mata wang yen merosot lebih jauh, memadamkan hampir kesemua keuntungan yang diraih susulan pengumuman campur tangan oleh Jepun sebelum ini.
Pada Isnin, Menteri Kewangan Shunichi Suzuki menegaskan semula pendirian Jepun untuk bertindak dalam pasaran pertukaran asing jika pergerakan yen yang tidak menentu berterusan.
Di sisi lain, mata wang antipodean dolar Aussie dan kiwi didagangkan positif menjelang mesyuarat polisi bank pusat Australia dan New Zealand pada minggu ini.


GBP/USD Melonjak 120 Pips Sebelum Kecundang Semula Di Penghujung Sesi New York

Pada awalnya seperti bullish, tetapi macam bearish semula.
Pergerakan harga pada carta harga pasangan mata wang GBP/USD turut memberikan reaksi yang menarik susulan laporan data inflasi Amerika Syarikat (AS) diterbitkan pada sesi New York semalam.
Selepas harga membuat kenaikan di sesi Eropah menguji rintangan sekitar 1.35800, penurunan harga berlaku semula susulan pengukuhan US dolar pada reaksi awal data inflasi yang diterbitkan pada angka tertinggi dalam tempoh 40 tahun.
Namun kembali memberi kejutan apabila US dolar susut ketara kemudiannya menyaksikan harga melonjak sekitar 120 pips ke paras ketinggian 1.36400.
Menuju penghujung sesi New York, harga kembali menjunam semula dari paras ketinggian tersebut dengan pengukuhan semula US dolar ekoran peningkatan hasil perbendaharaan 10 tahun AS ke paras 2%.
Penurunan harga kembali ke paras 1.35500 dan mendatar di sekitar tersebut sehingga bersambung pada dagangan sesi Asia pagi ini (Jumaat).

 Dengan jangkaan untuk pengukuhan lanjut US dolar selain harga yang bergerak di bawah paras halangan Moving Average 50 (MA50) pada rangka masa 1 jam untuk isyarat bearish, harga bakal susut menguji paras sokongan pada 1.35000.
Penurunan yang diteruskan seterusnya akan menuju paras tumpuan sebelum ini seperti pada 1.34000 dan juga zon support 1.33700.
Untuk pergerakan menaik harga pula, paras rintangan 1.36400 akan terus menjadi paras penting untuk diuji harga selepas kenaikan semalam gagal menembusinya.
Melepasi rintangan tersebut akan mendorong kenaikan lebih tinggi harga untuk mencapai paras ketinggian di terbaru di sekitar 1.37400.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Corak ‘Bullish’ Harga Pada Carta EUR/JPY Sudah Berakhir?

Sentimen pasaran yang dinilai masih berisiko oleh pelabur pada dagangan penghujung minggu ini dijangkakan untuk menyokong pergerakan positif mata wang safe-haven termasuk US dolar dan Yen.
Walaupun dijangka untuk mengukuh, Yen gagal memberi reaksi positif selepas data PMI pembuatan di Jepun untuk bulan September yang diterbitkan pada sesi Asia pagi ini mencatatkan bacaan yang meningkat ke paras tertinggi 6 bulan.
Sementara dagangan yang beransur ke sesi Eropah akan menjadikan data-data sektor ekonomi Eropah sebagai tumpuan untuk pelabur menilai kesihatan ekonomi semasa.
Mata wang Euro berkemungkinan akan dipengaruhi oleh bacaan data terbaru bagi sektor pembuatan dan perkhidmatan Eropah khususnya di Jerman sebagai ekonomi terbesar.
Pergerakan Euro berbanding Yen sebelum ini sedikit baik walaupun tidak memaparkan sebarang pergerakan drastik harga.
Namun diteliti pada carta pasangan mata wang EUR/JPY, harga telah berjaya mengekalkan corak kenaikan untuk beberapa minggu bersambung sehingga ke minggu ini.
Setakat minggu ini, kenaikan harga telah mencapai paras ketinggian terbaru 4 bulan ke paras sekitar 133.500 pada Rabu lalu.
Namun pada Khamis semalam, harga mula memberi isyarat awal untuk pengakhiran trend kenaikan tersebut.
 Harga membuat penurunan smeula di bawah paras sokongan Moving Average 50 (MA50) pada rangka masa 1 jam untuk petunjuk awal bagi trend bearish.
Paras sokongan terbaru harga dilihat pada 132.300 yang diuji pada sesi New York semalam dan harga berjaya sedikit meningkat semula pada dagangan hari ini (Jumaat), namun masih berada di bawah paras halangan MA50.
Jika penurunan harga diteruskan lebih rendah di bawah 132.300, jangkaan penyusutan harga bakal menuju ke zon tumpuan seterusnya sekitar 131.00.
Sekiranya paras 132.300 kekal berjaya mengekang kejatuhan harga lebih rendah, harga berkemungkinan akan disokong untuk meningkat semula.
Zon rintangan pada 133.500 sekali lagi akan menjadi tumpuan harga untuk diuji sebelum harga terus memburu paras ketinggian terbaru.
Lihat gambar carta harga pasangan mata wang EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Dari $2000 Turun Ke $1900, GOLD Bakal Menjunam Lagi?

Pergerakan menarik dipaparkan oleh dagangan emas pada minggu ini dengan penurunan harga mingguan terbesar semalam sekitar $120 sehingga ke paras $1900 per auns.
Paras tertinggi sepanjang masa buat harga emas dicatatkan sekitar paras 2075.00 pada carta XAU/USD sebelum mula pamer corak penurunan awal pada Jumaat.
Menyambung dagangan pada awal minggu ini pergerakan harga emas dilihat mendatar sebelum penurunan ketara semalam dari paras 2030.00 sehingga ke paras 1900.00.
Penjualan besar-besaran emas dalam pasaran dilihat terkesan oleh faktor sentimen risk-on pasaran apabila Rusia mengumumkan kelulusan vaksin Coronavirus pertama di dunia sehingga menyebabkan dagangan safe-haven kembali melemah.
Namun US dolar berjaya mengekalkan pengukuhan atas faktor data ekonomi Amerika Syarikat yang menyokongnya. Data inflasi pada sesi New York sebentar nanti turut dijangka meningkat susulan peningkatan pada data indeks harga pengeluar AS semalam.
Dagangan emas pada hari ini menunjukkan penurunan lebih 600 pips mencecah paras terendah pada 1863.00 pada sesi Asia sebelum melonjak semula pada sesi Eropah sekitar 800 pips setakat jam 5 petang waktu tempatan.
 Perkembangan isu vaksin dilihat akan menjadi penggerak harga emas dengan jangkaan keyakinan pelabur dalam pasaran akan terus meningkat dengan perlumbaan penghasilan vaksin di seluruh dunia.
Jika penurunan harga terus berlaku, paras 1800.00 dilihat akan menjadi tumpuan semula.
Pelabur juga ingin melihat sama ada harga emas mampu membuat kenaikan semula di atas paras 2000.00 selepas penurunan ketara harga semalam.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ini Faktor Yang Mendorong AUD/USD Buat Penurunan Lebih Rendah

Minit mesyuarat bank pusat Australia menjadi tumpuan pada sesi Asia pagi ini untuk pelabur meneliti butiran lebih jelas polisi selanjutnya.
Reserve Bank of Australia (RBA) dilihat akan terus mengekalkan kadar faedah yang rendah sehingga sasaran inflasi dicapai sementara program pembelian bon akan dipertingkatkan bersesuaian dengan keadaan ekonomi semasa.
Hal ini dilihat akan terus memberi tekanan terhadap dagangan dolar Australia dalam pasaran.
Dolar Australia pada sesi Asia pagi ini dilihat menunjukkan penurunan nilai meskipun data ekonomi China diterbitkan pada bacaan yang memberangsangkan.
Kesihatan ekonomi China mempengaruhi Australia ekoran faktor hubungan dagang utama yang turut memberi kesan terhadap ekonomi negara tersebut.
Penganalisis melihat hubungan antara Australia dan China tidak begitu baik dengan beberapa isu yang timbul seperti pengenaan tarif ke atas eksport barli dan akan merujuk perkara tersebut kepada World Trade Organization (WTO).
Malah, Perdana Menteri Australia Scott Morrison memberi respon terhadap spekulasi media China dengan mengatakan bahawa beliau tidak menerima tindakan sekatan import arang batu Australia oleh Beijing.
 Semestinya hubungan yang semakin keruh ini akan memberi tekanan terhadap dagangan dolar Australia walaupun sentimen positif pasaran memberi kelebihan terhadap mata wang komoditi itu.
Pada carta pasangan mata wang AUD/USD, kenaikan harga pada awal minggu dilihat menguji zon resistance 0.75700 namun seperti penghujung minggu lalu, harga gagal menembusinya.
Harga kembali membuat penurunan semula dan pergerakan di bawah paras halangan Moving Average 50 (MA50) pada rangka masa 1 jam semula memberi isyarat trend bearish mungkin bakal bermula.
Penurunan dilihat akan menguji zon RBS (resistance become support) sekitar 0.74800-0.74500 sebelum penurunan lebih rendah akan menuju pula ke paras tumpuan 0.74000.
Namun jika harga berjaya melonjak semula, zon resistance 0.75700 akan diuji sebelum harga terus membuat kenaikan mencatatkan paras ketinggian terbaru sejak Jun 2018 lalu.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Eksport Jepun Menyusut Tetapi Permintaan Kereta Meningkat!!

Eksport Jepun telah jatuh selama 12 bulan berturut-turut pada September sejak tahun lepas selepas data rasmi keluar hari ini. Kejatuhan ini disebabkan peningkatan nilai Yen menyebabkan harga eksport menjadi mahal. Pun begitu, difahamkan aktiviti perkapalan bagi penghantaran dilaporkan meningkat disebabkan permintaan global yang menggalakkan. Oleh itu, diharap terdapat data-data positif beberapa bulan ke depan.
Kementerian Kewangan Jepun melaporkan data eksport jatuh 6.90% pada September berbanding bulan sama tahun lepas. Bulan Ogos juga kurang memberangsangkan yang mencattakan penyusutan 9.60% yang disumbangkan oleh kejatuhan penghantaran kereta ke US, barang elektronik ke China dan juga eksport keluli.
Dari segi volume, eksport meningkat 4.70% sepanjang tahun ini sehingga September iaitu peningkatan tertinggi sejak dua tahun ini.
Penganalisis mengatakan eksport bersih telah menyumbangkan kepada pertumbuhan GDP (KDNK) bagi bulan Julai ke September tahun ini. Pengurangan dalam import menyaksikan data menurun 0.30% pada suku ke-dua tahun ini. Peningkatan pertumbuhan ini juga disumbangkan oleh permintaan peralatan iPhone dan juga jualan kereta di Eropah yang menyumbang kepada KDNK Jepun.
Menurut Tokuda, Penganalisis di Bank Mizuho, beliau mengatakan mungkin ini hanya kesan jangka pendek yang telah membantu naikkan eksport kerana baginya eksport Jepun masih kurang kekuatan disebabkan kurangnya perbelanjaan yang dicatatkan ekonomi global.
 Bank of Japan akan terus meneliti data-data yang ada pada mesyuarat 31 Oktober ini yang mana kita akan melihat prospek ekonomi Jepun dengan lebih jelas. Namun, bank pusat itu dijangka tidak akan mengubah polisi semasa.
Dilaporkan juga, Kementerian Kewangan Jepun menunjukkan nilai eksport ke China yang juga rakan dagang terbesar Jepun jatuh 10.60% pada September berbanding bulan sama tahun lepas.
Penghantaran ke Asia juga menyusut sebanyak 8.4% menyaksikan penurunan 13 bulan berturut-turut.
Eksport ke US pula jatuh 8.70% menyaksikan penyusutan selama 7 bulan berturut-turut, manakala penghantaran ke Kesatuan Eropah pula naik sebanyak 0.70% iaitu kenaikan pertama sejak 5 bulan lepas.

Jepun Mengalami Kesukaran Untuk Naikkan Inflasi!


Pandangan Kalendar Ekonomi Mingguan 29 Feb – 4 Mac 2016

Dollar AS menghadapi seminggu yang positif. Bulan baru Mac membawa keputusan kadar di Australia, data KDNK (GDP) dari Kanada dan Australia, dan pemacu utama Dollar AS iaitu Laporan Pekerjaan Sektor Bukan Perladangan (NFP).  Semuanya itu dilihat bakal menjadi pemacu utama pasaran minggu ini.
Sedikit ulasan minggu lepas:
Minggu lepas tempahan barangan tahan lama AS untuk bulan Januari meningkat pada kadar yang paling kukuh dalam masa 10 bulan mencapai 4.9%, berikutan kejatuhan 5.1% pada bulan Disember. Bacaan melebihi ramalan pasaran sebanyak 3.0%, menunjukkan pandangan positif bagi pengeluar Amerika Syarikat.
Sementara itu, tempahan teras, yang tidak termasuk pengangkutan, meningkat 1.8% – yang terbaik sejak Jun 2014. Tambahan pula, data pasaran pekerjaan AS kekal positif meskipun terdapat kenaikan 10,000 dalam bilangan tuntutan pengangguran. Menurut data, peluang untuk kenaikan kadar AS pada Mac ini tidak begitu tinggi, tetapi dasar pengetatan monetari dijangka datang pada lewat tahun ini.
Berikut adalah agenda utama dalam kalendar Forex minggu ini:
Jom kita lihat:
Selasa, 9:00 & 9:45 Pagi
PMI Pembuatan China: Laporan rasmi kerajaan China pada 9:00 Pagi dan agensi bebas Caixin pada 9:45 pagi.  Ekonomi No. 2 dunia telah menyaksikan penguncupan kecil dalam sektor pembuatan mengikut kedua-dua indeks pengurus pembelian. Indeks rasmi dijangka kekal tidak berubah pada 49.4 mata. Indeks bebas dari Caixin juga diramalkan kekal tidak berubah pada 48.4 mata. Kejatuhan mana-mana indeks akan mencetuskan kebimbangan.
Selasa, 11:30 Pagi
Keputusan Kadar Australia:  Reserve Bank of Australia mengekalkan kadar tunai rasmi pada 2%. Gabenor RBA Glenn Stevens berkata, kadar yang rendah meningkatkan permintaan, manakala piawaian pinjaman yang ketat membantu untuk mengelakkan risiko dalam pasaran perumahan. Pasaran perumahan mula perlahan seperti yang diharapkan dan tidak memerlukan satu lagi penurunan kadar dalam masa terdekat. Pasaran buruh masih dalam trend pertumbuhan dan jualan runcit juga berkembang. Ahli ekonomi masih percaya RBA akan menurunkan kadar pada bulan-bulan yang akan datang.
Selasa, 9:30 Malam
Data KDNK (GDP) Kanada:  Ekonomi Kanada mula berkembang pada bulan November, sebanyak 0.3% dari bulan Oktober, terutamanya disebabkan oleh peningkatan dalam perdagangan, pembuatan, minyak dan gas. Bacaan itu datang selepas pertumbuhan rata pada bulan Oktober dan penguncupan 0.5% pada bulan September. Peningkatan ini adalah selaras dengan ramalan pasaran. Walaupun terdapat peningkatan kukuh pada bulan November, pertumbuhan suku keempat 2015 dijangka kekal tidak berubah, dan ramai penganalisis percaya kadar pertumbuhan yang lembap hanya sementara. KDNK (GDP) Kanada dijangka mencapai 0.1% pada bulan Disember.
Selasa, 11:00 Malam
 ISM PMI Pembuatan AS:  Sektor pembuatan AS kekal dalam penguncupan bagi bulan keempat berturut-turut pada Januari, tetapi penurunan adalah lebih perlahan daripada bulan sebelumnya. Indeks itu meningkat 0.2% kepada 48.2 mata. Pakar ekonomi menjangkakan bacaan 48.6 mata. Indeks pekerjaan jatuh ke paras enam setengah tahun terendah kepada 45.9 mata dan indeks tempahan baru meningkat kepada 51.5 mata – yang tertinggi sejak Ogos lepas, daripada 48.8 mata. PMI Pembuatan AS dijangka mencecah 48.5 mata buat masa ini.
Rabu, 8:30 Pagi
Data KDNK (GDP) Australia:  Pertumbuhan ekonomi Australia meningkat pada suku ketiga tahun 2015, naik 0.9% menjadikan kadar pertumbuhan tahunan sebanyak 2.5%. Penganalisis menjangka peningkatan suku tahunan sebanyak 0.8%, dengan kadar tahunan naik sehingga 2.4%. Ekonomi Australia telah berkembang sejak lebih 24 tahun yang lalu, menahan krisis kewangan Asia dan global. Eksport meningkat 4.6% manakala import jatuh 2.4%. Pelaburan sektor awam jatuh 9.2% selaras dengan kejatuhan dalam perbelanjaan ketenteraan. Perbelanjaan pengguna mengejutkan dengan kenaikan 0.7% dan peningkatan tahunan 2.7%. Australia dijangka berkembang 0.5% pada suku lepas.
Rabu, 9:15 Malam
ADP “Non-Farm Employment Change” AS:  Sektor pekerjaan swasta AS menambah 205 ribu pekerjaan pada bulan Januari selepas 267 ribu pada Disember menurut laporan ADP. Dollar yang kukuh dan permintaan global yang lembap memberi kesan kepada pengeluar dan melemahkan pertumbuhan dalam tempoh tiga bulan pertama tahun 2016. Pakar ekonomi menjangkakan tambahan 193 ribu pekerjaan pada bulan Januari. Pengambilan pekerja swasta turun lebih rendah daripada bulan Disember, di tengah-tengah kelembapan yang dialami oleh syarikat-syarikat besar. Ahli ekonomi menjangkakan laporan ADP hanya meningkat sebanyak 185 ribu pekerjaan.
Khamis, 9:30 Malam
Tuntutan Pengangguran AS:  Bilangan tuntutan baru untuk bantuan pengangguran meningkat minggu lepas, kepada 272 ribu daripada 262 ribu pada bulan sebelumnya, tetapi kekal pada tahap yang rendah; sekaligus menunjukkan pasaran pekerjaan yang kukuh. Ahli ekonomi menganggarkan tuntutan akan mencapai 271 ribu pada minggu terkini. Purata bergerak empat minggu tuntutan susut sebanyak 1,250 kepada 272 ribu. Walaupun penganalisis tidak meramalkan kenaikan kadar pada bulan Mac, mereka melihat kemungkinan kenaikan pada bulan-bulan akan datang, berikutan pasaran buruh yang berdaya tahan. Bilangan tuntutan baru untuk minggu ini dianggarkan meningkat sebanyak 271 ribu.
Khamis, 11:00 Malam
ISM PMI Bukan Pembuatan AS:  Aktiviti sektor perkhidmatan AS tersandung pada bulan Januari, sekaligus menghantar pertumbuhan yang lebih rendah untuk bulan ketiga berturut-turut. Aktiviti turun kepada 53.5 mata daripada 55.8 mata pada bulan Disember. Pasaran dijangka berada pada bacaan 55.1 mata untuk bulan Januari. Sepuluh daripada 18 industri bukan perkilangan yang ditinjau melaporkan pengembangan, diketuai oleh industri kewangan dan insurans. Lapan berkata sektor mereka menguncup, dengan perlombongan, yang menanggung beban harga minyak jatuh, adalah yang paling teruk. Majoriti responden adalah positif tentang keadaan perniagaan tetapi lebih prihatin tentang keadaan global. PMI Bukan Pembuatan AS diramalkan mencapai 49.8 mata buat masa ini.
Jumaat, 9:30 Malam
Baki Perdagangan AS:  Defisit perdagangan AS meningkat pada bulan Disember kepada $43.4 bilion daripada $42.2 bilion pada bulan sebelumnya. Import meningkat, manakala eksport merosot. Dollar yang kukuh dan permintaan global yang lemah adalah sebab-sebab utama bagi peningkatan dalam defisit. Defisit perdagangan pada 2015 bertambah sehingga $531.5 bilion, berkembang 4.6% lebih daripada tahun 2014. Dollar meningkat 9.2% berbanding dengan matawang rakan dagangan utama pada 2015, sekaligus memberati eksport. Begitu juga, kelemahan ekonomi China dan defisit perdagangan dengan China mungkin membahayakan sektor pembuatan AS dengan lebih jauh. Defisit perdagangan bulan Januari dijangka meningkat kepada $43.5 bilion.
“Non-Farm Payroll” (NFP) AS:  Laporan pekerjaan bulanan AS menunjukkan kadar pekerjaan mula perlahan pada bulan Januari. Sektor swasta hanya menambah 151 ribu jawatan – kadar paling rendah sejak Februari 2008. Bacaan kemudiannya diikuti dengan pertambahan besar sebanyak 292 ribu pada bulan Disember. Walau bagaimanapun, kenaikan gaji dan kadar pengangguran yang rendah, menunjukkan pemulihan pasaran tenaga kerja akan tetap utuh. Ramai penganalisis percaya angka pekerjaan yang lebih rendah tidak semestinya satu petanda buruk, dan bahawa gabungan pertumbuhan upah yang kukuh serta penurunan kadar pengangguran boleh mendorong kenaikan kadar pada bulan-bulan yang akan datang. Pasaran pekerjaan AS dijangka menambah 195 ribu jawatan pada bulan Februari dan kadar pengangguran dijangka kekal pada 4.9%.
** Semua masa dalam waktu Malaysia dan yang sewaktu dengannya GMT +8


Rusia ‘Siap Siaga’ Menjelang Ucapan Presiden Biden

Dagangan euro dan pound di bawah tekanan pada Rabu ketika serangan Rusia yang semakin meningkat ke atas bandar-bandar Ukraine mendorong pelabur kembali mendapatkan safe-haven US dolar.
Ekonomi Zon Eropah dan UK adalah yang paling sensitif terhadap kelembapan pertumbuhan dan sekatan yang dikenakan ke atas Rusia. Ini kerana, hampir 40% daripada gas dan lebih 25% daripada minyak yang diimport ke Kesatuan Eropah adalah dari Rusia.
Kehilangan bekalan ini dan digabungkan dengan peningkatan harga tenaga global bakal memberi tekanan kepada Eropah lebih parah lagi.
Sebaliknya, dolar Aussie dan kiwi mencatatkan penurunan yang terhad memandangkan Australia dan New Zealand tidak mengimport minyak atau produk minyak dari Rusia. Justeru, mereka kurang terkesan dengan situasi ini.
 Menjelang ucapan ‘State of the Union‘ oleh Presiden Amerika Syarikat, Joe Biden pada 10 pagi (waktu tempatan), Rusia sedang bersiap sedia untuk memperhebatkan serangannya terhadap Ukraine dengan memberi amaran kepada penduduk Kiev untuk keluar dari bandar itu.
Ini sekali gus menimbulkan kebimbangan bahawa Rusia akan meningkatkan serangannya ketika ucapan Joe Biden berlangsung sebentar lagi.
Para pelabur kini lebih berhati-hati dengan meningkatkan pegangan terhadap safe-haven dan US dolar, manakala mata wang euro menjunam ke paras terendah terbaharu sejak Jun 2020.
Sementara pound pula terus membungkam di paras terendah satu bulan berbanding US dolar dengan didagangkan lemah pada sekitar harga 1.3300 pada sesi Asia.


Timbul Masalah Dalam Rundingan Dagangan AS dan China?

Dagangan dolar Amerika terus menerima tekanan daripada keraguan terhadap ketidakpastian rundingan dagangan antara Amerika Syarikat (AS) dan China. Indeks dolar yang mengukur dolar greenback berbanding enam matawang utama lain sedikit berubah kepada 98.36.
Rundingan dagangan antara dua negara ekonomi gergasi dilaporkan mempunyai masalah berhubung pembelian produk perladangan AS, kerana China dikatakan tidak mahu perjanjian yang kelihatan lebih memihak kepada AS.
Laporan tersebut keluar selepas Presiden AS Donald Trump memberitahu perjanjian dengan China akan diselesaikan tidak lama lagi. Bagaimanapun, beliau memberi amaran bahawa akan menaikkan tarif kepada barangan import negara itu menjelang perayaan Krismas ini, jika perjanjian tersebut gagal dicapai.
 Ancaman tersebut merujuk kepada tarif 15% seperti yang telah diumumkan sebelum ini, ke atas import China bernilai $156 bilion yang akan mula dilaksanakan pada 15 Disember.
Susulan itu, matawang safe-haven yen dan Swiss franc memperoleh manfaat daripada situasi tersebut untuk yen mengukuh pada 108.80 berbanding USD manakala swiss franc pula diniagakan pada 0.9898.
Selain itu, keterangan Pengerusi Federal Reserve AS (Fed), Jerome Powell yang menjadi tumpuan pasaran dilihat gagal menarik perhatian. Powell terus mengulangi kenyataannya terhadap keyakinan beliau kepada ekonomi, kebimbangan terhadap inflasi rendah dan risiko luaran serta selesa dengan dasar monetari semasa.
Di sisi lain, matawang pound gagal memberi tindak balas walaupun inflasi UK yang lebih baik daripada jangkaan pasaran iaitu jatuh kepada 1.5% dari tahun ke tahun pada Oktober 2019 berikutan masih dibayangi oleh ketidakpastian politik negara itu menjelang pilihan raya UK Disember ini.


GBP/USD Tersakiti, Harga Tembus $1.2700 Jatuh Hingga Ke $1.2600

Walaupun Bank of England (BOE) mengejutkan pasaran dengan kenaikan kadar faedah yang lebih besar berbanding ramalan pada mesyuarat polisi minggu lalu, namun malangnya mata wang Pound masih gagal untuk bersinar.
Nilainya terus mengalami penyusutan pada minggu ini berbanding US dolar yang sedang menyerap faktor-faktor yang menyokong langkah pengetatan dasar monetari bank pusat.
Pada Rabu lalu, ucapan Pengerusi Federal Reserve (Fed) Jerome Powell telah menyuntik kembali pengukuhan US dolar dengan mengulangi bahawa bank pusat bakal meneruskan kenaikan kadar faedah beberapa kali lagi menjelang penghujung 2023.
Dapat diperhatikan pada carta pasangan mata wang GBP/USD reaksi harga menunjukkan kejatuhan ketara setelah melepasi paras sokongan penting pada 1.27000.
Harga akhirnya telah menyentuh paras tumpuan seterusnya pada 1.26000 ketika penurunan masih diteruskan lagi pada sesi New York semalam.
Situasi tersebut didorong oleh data pertumbuhan ekonomi Amerika Syarikat (AS) yang menyaksikan bacaan akhir menunjukkan angka yang melonjak lebih jauh dari ramalan dan juga bacaan sebelumnya.
Ini terus menambahkan lagi tekanan buat Pound, dan harga berkemungkinan akan menyambung corak penurunan pada penutup Jun 2023 ini.
 Pergerakan harga perlahan di atas zon 1.26000 di sesi Asia pagi ini, namun kekal berlegar di bawah paras halangan Moving Average 50 (MA50) pada rangka masa 1 jam di carta GBP/USD tersebut menunjukkan isyarat pergerakan kekal bearish.
Sekiranya harga menyambung penurunan di bawah paras 1.26000 yang kini menjadi paras sokongan semasa buat harga, sasaran adalah untuk menuju pula zon 1.26000.
Paras tersebut diuji pada 12 Jun lalu sebelum pasaran menyaksikan lonjakan harga yang mencatatkan paras tertinggi sejak April 2022 pada minggu tersebut.
Sebaliknya jika berlaku lonjakan semula harga, melepasi halangan MA50 akan menjangkakan paras 1.27000 kembali menjadi tumpuan untuk diuji semula.
Jika berjaya lepasi ke paras lebih tinggi, berkemungkinan zon rintangan minggu sebelum ini pada 1.28400 bakal dicapai harga.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD/JPY Catat Paras Terendah 3 Bulan Pada Permulaan Dagangan Minggu Ini

Ketegangan di Timur Tengah terus menjadi isu hangat yang berlegar dalam pasaran memasuki minggu kedua dagangan tahun 2020.
Kecoh pada Jumaat lalu apabila Amerika Syarikat bertanggungjawab melancarkan serangan di lapangan terbang Baghdad. Turut terbunuh individu penting, Jeneral Qasem Soleimani yang mendorong Iran tekad untuk membalas dendam.
Dengan kedua-dua negara saling berbalas amaran, sentimen pasaran dijangka kekal berisiko sehingga isu tersebut kembali reda.
Sentimen berisiko mendorong permintaan terhadap dagangan safe-haven Yen terutama matawang Yen Jepun.
Dapat dilihat pergerakan harga pada carta pasangan matawang USD/JPY mencatatkan paras terendah terbaru 3 bulan melepasi support 107.900 yang diuji pada November lalu.
Harga yang memulakan dagangan pada awal sesi Asia pagi ini dengan menyaksikan terdapat jarak (gap) pada pembukaan harga lebih rendah kemudiannya menunjukkan kenaikan semula ke paras 108.100.
 Harga yang masih bergerak di bawah garisan Moving Average 50 (MA50) pada rangka masa 1 jam pergerakan harga pada USD/JPY, memberi isyarat bahawa trend masih bearish.
Dengan sentimen yang kekal berisiko, harga berkemungkinan meneruskan penurunan ke paras lebih rendah menuju paras tumpuan sekitar 107.000. Harga dilihat akan menguji paras tersebut yang berada pada zon RBS (resistance become support) sebelum ini.
Sekiranya jika kenaikan harga berlaku, harga akan kembali menguji semula paras-paras tumpuan sebelum ini seperti di paras 108.200 dan seterusnya di 108.500.
Harga yang bergerak lebih tinggi dari halangan dinamik MA50 bakal memberikan isyarat perubahan trend.
Lihat gambar carta pasangan matawang USD/JPY di bawah untuk rujukan analisis teknikal anda.


Perhati Reaksi Pada Zon $0.6900 Untuk Tentukan Arah AUD/USD

Pergerakan pasaran di awal minggu ini dijangka perlahan ekoran cuti umum di Amerika Syarikat (AS) sempena Hari Presiden dengan bank-bank juga ditutup.
US dolar yang sebelum ini dijangka akan menyambung pengukuhan lanjut berkemungkinan akan bergerak suram seketika di awal minggu.
Ini akan memberi ruang untuk mata wang utama lain kembali bernafas dan meningkat semula.
Namun, waspada sekiranya US dolar terus menyambung pengukuhan susulan pasaran masih melihat kecenderungan untuk Federal Reserve (Fed) mengekalkan pengetatan dasar monetari.
Seperti carta harga pasangan mata wang AUD/USD, kenaikan berkemungkinan akan dipaparkan lagi setelah berlaku lonjakan harga pada penutup dagangan minggu lalu.
Pada Jumaat lalu, harga telah turun mencecah 0.68100 dan mencatatkan paras terendah terbaru 6 minggu.
Namun pada sesi terakhir dagangan minggu tersebut kembali menyaksikan lonjakan semula sehingga ke paras 0.68800 dan menutup dagangan di sekitar tersebut.
 Menyambung dagangan pada pembukaan awal minggu di sesi Asia pagi ini, harga dilihat menyambung kenaikan di atas paras sokongan Moving Average 50 (MA50) pada rangka masa 1 jam di carta AUD/USD untuk isyarat awal pergerakan bullish.
Sehingga bersambung ke awal sesi Eropah, harga menguji paras tumpuan 0.69000 yang merupakan antara zon penting buat harga.
Sekiranya berjaya melonjak jauh dari paras 0.69000 tersebut, kenaikan bakal diteruskan menuju kembali zon rintangan pada 0.7000.
Sebaliknya jika gagal kekal berada di atas paras 0.69000, penurunan berkemungkinan akan berlaku semula ke paras terendah dicecah Jumaat lalu.
Penurunan yang diteruskan dilihat akan menuju ke sasaran awal sekitar 0.67600 atau terus mencecah hingga ke paras 0.67000.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal EUR/USD – Timeframe H1 – 2/11/2018

Setelah harga mencecah ke paras terendah pada 1.13000 pada chart pasangan matawang EUR/USD pada dagangan Rabu lalu, harga dilihat telah membuat kenaikan yang ketara pada sesi dagangan semalam dengan matawang USD didagangkan lemah berbanding hampir semua majoriti matawang utama yang lain. Harga dilihat telah melonjak dari paras Magic Pivot semalam pada awal sesi pasaran Asia sehingga melepasi ketiga-tiga paras resistance pada indicator Moshed Magic Line sehingga pasaran ditutup pada sesi dagangan New York. Sentimen pasaran yang kembali pulih bakal memberi tekanan kepada matawang USD namun pasaran akan tertumpu kepada data pekerjaan NFP yang akan dikeluarkan malam ini.
Pada sesi pasaran Asia hari ini, harga dilihat bergerak perlahan setelah membuat kenaikan yang drastik pada dagangan semalam dan kelihatan sedikit bergerak menurun menuju ke paras Magic Pivot 1.1379 hari ini. Namun, bersambung ke sesi pasaran Eropah harga dilihat kembali membuat kenaikan semula menuju ke paras resistance pada 1.1447 (MagicR1). Kenaikan harga seterusnya dilihat akan menuju ke paras zon SBR (support become resistance) dan kelihatan paras resistance 1.1492 (MagicR2) turut berada berhampiran. Harga yang mengekalkan momentum lonjakan mampu mencapai paras ketinggian sehingga ke paras 1.1560 (MagicR3) untuk menguji paras SBR harga pada paras yang lebih tinggi.
Namun, jika USD kembali didagangkan mengukuh semula menjelang data pekerjaan NFP malam ini, harga dilihat akan bergerak turun lebih rendah dari paras Magic Pivot dan menuju ke paras support terdekat iaitu pada paras 1.1333 (MagicS1). Penurunan harga yang terus didominasi kembali oleh USD bakal melihatkan harga breakout paras 1.13000 untuk mencari paras terendah yang baru sekitar paras support 1.1266 (MagicS2). Jika harga masih mampu untuk turun lebih rendah lagi, harga berpotensi untuk mencecah penurunan sehingga ke paras 1.1220 (MagicS3).
 Kawal posisi dagangan anda menjelang data pekerjaan NFP yang akan dikeluarkan beberapa jam lagi dan dijangka akan berlaku pergerakan besar harga dalam pasaran terutamanya pada chart EUR/USD. Lihat indicator Moshed Magic Line untuk menentukan paras-paras yang menjadi tumpuan harga pada chart EUR/USD anda.

Paras support: 1.1333, 1.1266, 1.1220.
Paras resistance: 1.1447, 1.1492, 1.1560.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Politik Jerman: Ini Sebab Kejatuhan Matawang Euro Awal Pagi Tadi

Matawang Euro mencapai paras terendah dua bulan lalu berbanding Yen pada Isnin selepas pemimpin tertinggi Jerman Chancellor Angela Merkel gagal untuk membentuk gabungan tiga parti bagi membentuk kerajaan. Ini telah mencetuskan ketidaktentuan (uncertainty) politik dalam ekonomi terbesar Zon-Eropah.
Merkel memenangi pilihanraya September lalu tetapi dengan majoriti yang semakin berkurangan. Merkel berkata akan memberitahu Presiden Jerman bahawa beliau tidak akan membentuk gabungan selepas parti FDP (Free Democrats) keluar daripada rundingan itu.
Hal ini hanya menunjukkan dua kemungkinan: Merkel membentuk kerajaan minoriti atau presiden menjalankan semula pilihanraya baru jika tiada kerajaan yang dibentuk.
Matawang Euro membuat ‘gap-down’ seterusnya meneruskan kejatuhan dalam pembukaan pasaran Asia hari ini disebabkan ketidaktentuan rundingan oleh Merkel.
 Merkel yang memenangi pilihanraya September berkemungkinan besar akan membentuk kerajaan minoriti, kata Steven Dooley, strategist matawang di Western Union.
Matawang Euro kini tertekan oleh faktor politik, manakala matawang USD juga tidak menentu dengan prospek reformasi cukai.
Dari segi ‘reformasi cukai’, Presiden Trump sendiri menjangka Senator Jeff Flake akan menentang ‘cadangan cukai Republikan’, tetapi pejabat beliau berkata Flake masih belum membuat keputusan.
Pendirian setiap Senator Republikan terhadap ‘perubahan cukai’ menjadi fokus pasaran kerana Republikan hanya menduduki 52 kerusi di Senat US. Lebih daripada dua orang ahli Senat Republikan yang menentang akan membunuh ‘reformasi percukaian’ tersebut.


Matawang Ini Tidak Banyak Berubah Selepas Kenyataan Bank Pusat

Dollar New Zealand didagang stabil berbanding matawang gergasi pada Khamis selepas RBNZ mengekalkan kadar tidak berubah. Sementara itu, Dollar Australia melonjak selepas pengumuman Fed terus memberi tekanan buat matawang Greenback.
NZD/USD berubah kepada 0.7340.
NZD/USD, 30 minit
Dalam pengumuman sebelum in, RBNZ mengekalkan kadar pada nilai 2.00%.
Gabenor RBNZ, Grameme Wheeler berkata, langkah rangsangan tambahan mungkin akan diperlukan untuk memastikan sasaran inflasi dapat dicapai.
 Untuk matawang Australia, AUD/USD meningkat 0.33%.
AUD/USD, 30 minit
Sementara itu, matawang Greenback terus melemah selepas kenyataan FOMC dikeluarkan.
Pun begitu, Bank Pusat Amerika Syarikat berkata, dasar kewangan boleh diketatkan jika sektor pekerjaan bertambah baik.
US Dollar Index yang mengukur kekuatan Greenback kali terakhir dinilai melemah sebanyak 0.28%

Cetak Duit Untuk Pulihkan Ekonomi Hanya Akan Undang Bencana-Russia


Sentimen Optimis Perdagangan Dijangka Terus Menyokong Dagangan Matawang Asia

Setakat sesi Eropah, dolar USD terus diniagakan tinggi berbanding yen disokong oleh sentimen perdagangan AS dan China yang bakal memulihkan kembali pertumbuhan ekonomi global selepas perjanjian fasa pertama ditandatangani.
Penganalisis memberitahu terdapat keraguan mengenai sama ada kedua-dua negara tersebut akan menandatangani perjanjian bersama. Bagaimanapun, dengan pemotongan tarif import oleh China dan kenyataan Presiden AS Donald Trump mengenai perjanjian itu, ia telah meningkatkan kemungkinan bahawa ia benar-benar akan berlaku.
Laporan oleh Mastercard Inc menunjukkan jualan musim cuti Amerika Syarikat meningkat 3.4%, terutamanya disokong oleh jualan dalam talian yang mencatat rekod lebih tinggi berbanding tahun sebelumnya.
 US dolar meningkat 0.2% berbanding yen, menghampiri paras tertinggi enam bulan yang pernah dicatatkan pada bulan ini.
Gabenor Bank Pusat Jepun (BOJ), Haruhiko Kuroda dalam ucapannya hari ini menunjukkan kesediaan untuk meningkatkan rangsangan monetari dengan mengatakan bahawa bank pusat tidak teragak-agak untuk mengambil langkah pelonggaran dalam dasar monetari jika terdapat kemungkinan besar momentum terhadap inflasi 2% akan hilang.
Matawang Asia iaitu dolar Australia dan dolar New Zealand, kekal diniagakan kukuh di paras tertinggi berbanding USD sementara sentimen positif perdagangan dijangka terus menyokong matawang itu.
Matawang pound didagangkan meningkat berbanding USD dengan sentimen masih dikuasai oleh kebimbangan no-deal Brexit susulan larangan lanjutan dalam tempoh peralihan Brexit oleh PM UK Boris Johnson baru-baru ini menyebabkan peluang untuk mencapai perjanjian dengan Kesatuan Eropah (EU) semakin tipis.


Ingin Tahu Hala Tuju Emas Dalam Sesi Ini? Baca Perkembangan Terkini Ini!

Data serantau yang dilaporkan bercampur-campur telah melemahkan harga emas disamping beberapa risiko politik yang masih menjadi fokus.
Emas bagi penghantaran April menyusut sebanyak 0.04 peratus kepada $1,250.65 satu troy ounce di Comex. Copper pula menjunam sebanyak 0.30 peratus kepada $2,648 sepound apabila isu buruh di Chile dan Indonesia masih belum dapat diselesaikan sepenuhnya.
Di Australia, indeks pembuatan AIG bagi bulan Mac menyusut kepada 57.5 daripada 59.3. Juga di Australia, data kelulusan bangunan bagi suku pertama tahun ini melonjak sebanyak 8.3 peratus. Sebaliknya, data jualan runcit jatuh 0.1 peratus berbanding jangkaan peningkatan sebanyak 0.3 peratus.
 Pasaran juga akan menyaksikan pertemuan dua gergasi ekonomi dunia iaitu China dan Amerika Syarikat yang diwakili oleh Presiden masing-masing minggu ini.
Minggu lepas, harga emas kembali memuncak selepas pegawai Fed berpendapat bahawa Fed tidak akan tergesa-gesa untuk mengetatkan dasar monetari pada tahun ini.
Logam kuning mengakhiri suku ini dengan keuntungan sebanyak hampir 8.5 peratus, didorong oleh kelemahan US Dollar disamping keraguan terhadap keupayaan pentadbiran Trump dalam merangsang ekonomi AS.
Minyak Mentah Global Meneruskan Terjunan Gara-Gara Masalah Yang Sama!


Pergerakan Pasaran Tukaran Matawang Forex Setakat Ini

US dolar kekal kukuh pada Jumaat selepas laporan Federal Reserve US pada Khamis yang meyakinkan para pelabur bahawa bank pusat ini akan terus mengikut perancangan menaikkan kadar faedah.
Indeks US dolar yang mengukur kekuatan matawang greenback berbanding enam matawang yang lain menambah 0.1% lagi hari ini kepada 97.49 dan telah pun mengaut 0.6% keutungan minggu ini.
US dolar naik 0.2% kepada 111.18 berbanding Yen selepas mencapai paras tertinggi hari ini di 111.28 yang juga tertinggi sejak 2 Jun apabila Bank of Japan mengekalkan polisi monetari seperti yang dijangka.
Walaubagaimanapun, bank pusat Jepun itu menaikkan penilaian terhadap penggunaan swasta dan pertumbuhan di luar negara yang menunjukkan keyakinan negara yang dipacu oleh sektor eksport ini.
 “Dengan BoJ hari ini, tiada perkara yang mengejutkan,” kata Mitul Kotecha, ketua strategi pelaburan di Barclays Singapura.
“Sememangnya, US dolar lebih positif hari ini” lebih baik daripada Rabu, selepas laporan data dan pengumuman polisi monetari The Fed.
“US dolar ketika ini seperti telah memulih dari kejutan laporan harga pengguna CPI pada Rabu”, kata Masafumi Yamamoto, ketua strategi pelaburan matawang di Mizuho Securities Tokyo.
Matawang Gbp naik 0.1% kepada 1.2768 setakat ini selepas Bank of England berpotensi menaikkan kadar faedah pada Khamis. Undian yang tidak disangka menunjukkan undian penetapan polisi berkesudahan 5-3 walaupun ekonomi UK berhadapan risiko Brexit.


Aussie Dan Greenback Menjunam Dalam Sesi Asia

US Dollar hanyut dalam dagangan Sesi Asia  pagi ini sementara menantikan komen dari beberapa penggubal dasar mengenai tinjauan kadar faedah. Dalam masa yang sama, angka perdagangan Jepun juga dijangka akan dikeluarkan positif.
US Dollar Index yang mengukur kekuatan US Dollar kali terakhir dinilai berbanding enam matawang utama pada 99.55. USD/JPY menjunam sebanyak 0.07 peratus kepada 111.64 selepas Jepun melaporkan data eksport pada Februari meningkat kepada 11.3 peratus, mengatasi jangkaan kenaikan sebanyak 10.6 peratus, manakala import meningkat sebanyak 1.2 peratus.
AUD/USD didagang pada 0.7671, merosot sebanyak 0.26 peratus manakala GBP/USD didagang tidak banyak berubah pada 1.2479.
AUD/USD, 30 minit
 GBP/USD, 30 minit
Sementara itu, Presiden Fed Cleveland, Loretta Mester berkata bahawa dia kini membayangkan lebih daripada tiga kenaikan kadar faedah untuk tahun ini kerana ekonomi bergerak lebih kuat daripada ramalan.
Semalam, US Dollar merosot berbanding sekumpulan matawang pada Selasa gara-gara komen dovish daripada Fed tentang kenaikan kadar yang terus mempengaruhi sentimen. Selain itu, Sterling dan Euro didagang melonjak dalam dagangan semalam.
‘Lelaki Paling Berkuasa di Dunia’ Rockefeller, Meninggal Dunia Pada Umur 101 Tahun


Emas Didagangkan Melonjak, Adakah Peningkatan Ini Akan Berterusan?

Sentimen pasaran yang masih berisiko telah mendorong dagangan emas untuk terus mencatat pengukuhan sehingga mencecah paras harga $1,680 pada sesi Asia sebelum kembali susut untuk diniagakan di sekitar paras $1,670.
Dengan peningkatan sebanyak 5.8% pada minggu ini, logam berharga itu bakal merekodkan keuntungan mingguan terbaiknya sejak Oktober 2011.
Kebimbangan pasaran yang semakin meningkat bahawa wabak coronavirus berpotensi untuk menjadi pandemik (penularan penyakit ke rantau lebih besar atau seluruh dunia) dan menjejaskan ekonomi global telah mendorong pelabur untuk mendapatkan aset selamat.
 Mengikuti perkembangan terkini wabak coronavirus, jumlah kes jangkitan telah meningkat kepada 98,428 manakala angka kematian yang dilaporkan pula sebanyak 3,386 nyawa di seluruh dunia.
Turut menyokong dagangan logam kuning adalah jangkaan bahawa Federal Reserve AS (Fed) akan menurunkan kadar faedah sebanyak 50 mata asas untuk kali kedua pada mesyuarat polisi yang dijadualkan berlangsung pada 17-18 Mac.
Presiden Fed New York, John Williams dalam kenyataan terbaru beliau pagi tadi, memberitahu kesediaan mereka untuk melakukan lebih banyak pelarasan dengan bank-bank pusat di seluruh dunia dalam usaha untuk melindungi ekonomi global daripada risiko coronavirus.
Jangkaan yang semakin meningkat ini turut mendorong kejatuhan hasil bon perbendaharaan AS 10 tahun sehingga mencecah paras terendah terbaru pada 0.82% manakala hasil bon 30 tahun pula direkodkan pada 1.42%.


GBP/USD Masih Dalam Trend ‘Bearish’? Ini Pelabur Perlu Tahu

US dolar terus menggila selepas terbitan data Indeks harga pengguna (CPI) membuatkan mata wang utama yang lain tersungkur termasuk Pound.
Kadar inflasi tahunan Amerika Syarikat (AS) terus meningkat kepada 9.1% pada Jun 2022 di mana peningkatan tersebut adalah yang tertinggi terbaru sejak November 1981. Kenaikan tersebut dilihat jauh lebih teruk daripada jangkaan untuk meningkat kepada 8.8%.
Selain daripada itu, bacaan CPI bulanan juga dilihat meningkat kepada 1.3% melebihi daripada jangkaan 1.1%.
Presiden Federal Reserve (Fed) San Francisco, Mary Daly menyokong kenaikan kadar faedah sebanyak 75 mata asas pada bulan Julai namun kenaikan kepada 100 mata asas juga berkemungkinan bakal berlaku, tambah pula Presiden Fed Richmond, Thomas Barkin turut menyokong kenaikan kadar yang lebih tinggi pada bulan Julai.
Pelabur juga tidak menolak kemungkinan bahawa Federal Reserve (Fed) akan membuat kenaikan sebanyak 75 mata asas atau mengikut jejak langkah Bank Of Canada (BOC) telah membuat kenaikkan kadar sehingga 100 mata asas pada mesyuarat polisinya semalam.
Sementara bagi mata wang Pound, pelabur meneliti terbitan data keluaran dalam negara kasar (GDP) bagi ekonomi United Kingdom (UK) yang mencatat bacaan meningkat kepada 0.5% pada bulan Mei, jauh lebih baik daripada sebelumnya yang menguncup -0.2%.
Selain daripada itu, data pengeluaran perindustrian pada bulan Mei juga meningkat sebanyak 1.4%, manakala pengeluaran pembuatan meningkat sebanyak 2.3% mengatasi jangkaan.
Memerhatikan pergerakan harga pada carta pasangan mata wang GBP/USD, harga dilihat kembali menyusut selepas melonjak pada sesi New York semalam dengan kenaikan harian sekitar 140 pips telah dicatatkan.
 Pada mulanya harga menjunam dahulu sebelum melonjak ekoran reaksi tidak menentu pelabur ketika terbitan data inflasi AS.
Bersambung pada sesi dagangan Asia pagi ini dilihat harga menyambung penurunan semula setelah menguji paras rintangan pada 1.19400, dimana harga yang susut di bawah paras 1.1800 telah bergerak semula di bawah paras halangan Moving Average 50 (MA50) pada rangka masa 1 jam pergerakan di carta GBP/USD untuk isyarat bearish.
Sekiranya harga meneruskan penyusutan, paras terendah terbaru 2 tahun bakal dicatatkan lagi dengan sasaran untuk melepasi zon support 1.18000.
Harga yang berjaya menembusi zon tersebut dijangka bakal meneruskan penurunan ke paras sekitar 1.16000.
Sebaliknya jika harga membuat kenaikan semula, melepasi paras 1.18800 akan mendorong harga untuk menuju semula ke zon 1.19400 bagi menguji sekali lagi rintangan tersebut.
Dan seterusnya, untuk pergerakan bagi perubahan trend bullish, harga bakal meningkat lebih tinggi ke paras tumpuan 1.2000 pula.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Semasa Pasaran Forex Setakat Awal Sesi Eropah, AUD Matawang Paling Kuat?

US dollar didagang lebih rendah berbanding matawang-matawang utama yang lain pada awal sesi Eropah pada Khamis. Minggu ini sentimen pasaran dalam keadaan baik dengan tiada berita baru yang menambah ketegangan terhadap isu Syria dan perang perdagangan.
Majoriti indeks saham utama Asia ditutup positif pada Khamis yang mengesahkan sentimen positif pasaran global setakat pada hari ini.
Indeks US dollar yang mengukur kekuatan matawang greenback berbanding enam matawang lain susut 0.10% setakat pada pukul 3.20 petang.
Major pair EUR/USD naik 0.17% dengan GBP/USD naik 0.08%. USD/JPY pula naik 0.07% dengan USD/CAD susut 0.15%. AUD/USD dan NZD/USD masing-masing naik 0.26% dan 0.04%.
 Matawang paling kuat dari kalangan matawang utama setakat pada sesi awal Eropah adalah AUD dan diikuti oleh CAD. Manakala matawang paling lemah adalah Yen. AUD/JPY setakat ini naik 0.32% dengan CAD/JPY naik 0.25%.
Dengan sentimen pasaran yang pulih, kini kebimbangan para pelabur dan pedagang adalah kepada tren pergerakan hasil-bon 10 tahun AS (US 10-yr Treasury yield) yang mendatar. Dengan terhadnya kenaikan kadar faedah jangka panjang, kenaikan US dollar juga dijangka terhad.
Walaupun dengan data pekerjaan yang kurang baik pagi tadi, AUD menjadi matawang paling kuat setakat ini. Kekuatan AUD dilihat banyak disumbang oleh sentimen positif pasaran dengan kenaikan indeks saham Asia. Selain itu, komoditi utama Australia iaitu kuprum (copper) juga menyokong pengukuhan AUD.
Matawang CAD adalah matawang paling banyak berubah pada Rabu disebabkan penetapan polisi monetari Bank of Canada (BoC). CAD melemah berbanding matawang-matawang utama yang lain berikutan jangkaan pasaran yang meleset apabila bank pusat dilihat tidak begitu optimis dan hawkish dalam kenyataan awal dan juga sidang media Gabenor Carney.


Analisis Teknikal USD/CAD – Timeframe H1 – 5/10/2018

Matawang CAD dijangka bakal terkesan daripada harga pasaran minyak mentah yang dilaporkan merosot. Pergerakan harga bagi chart USD/CAD masih didominasi oleh USD walaupun matawang tersebut didagangkan bercampur-campur menjelang data NFP yang akan dikeluarkan pada 8.30 malam ini. Berdasarkan indicator Moshed Magic Line, harga yang didagangkan lebih tinggi dari paras Magic Pivot semalam meneruskan kenaikannya sehingga mencapai paras resistance MagicR2 sebelum menutup harga di sekitar paras tersebut.
Pada pasaran Asia hari ini, harga didagangkan perlahan sehingga ke pasaran Eropah di mana harga semasa berada di paras harga 1.29280 setakat jam 3.51 petang. Harga dilihat berada di antara paras Magic Pivot 1.2904 hari ini dan paras resistance 1.2952 (MagicR1). Jika harga berjaya membuat kenaikan dan melepasi paras resistance tersebut, jangkaan harga akan meneruskan lagi kenaikan sehingga ke paras resistance 1.2985 (MagicR2). Paras resistance 1.3033 (MagicR3) pula dilihat sebagai paras resistance seterusnya bakal dicapai harga jika kenaikan masih diteruskan.
 Sebaliknya, kejatuhan nilai USD bakal menyaksikan harga membuat kejatuhan melepasi paras support 1.2871 (MagicS1) sebelum turun menguji paras support 1.2823 (MagicS2) yang berada di zon tumpuan harga sebelum ini. Jika harga berjaya melepasi paras tersebut juga, harga dijangka membuat penurunan ke paras support seterusnya yang dilihat pada 1.2791 (MagicS3).
Terus ikuti perkembangan pasaran minyak mentah global dan juga rundingan USMCA yang telah mencapai kesepakatan baru-baru ini yang banyak memberi kesan terhadap nilai matawang Loonie. Perhatikan paras support dan resistance pada chart USD/CAD dengan berpandukan indicator Moshed Magic Line.

Paras support: 1.2871, 1.2823, 1.2791.
Paras resistance: 1.2952, 1.2985, 1.3033.


Sentimen Terkini Pasaran Forex Setakat Awal Pembukaan Sesi Asia

US dolar mengukuh berbanding enam matawang utama dan pasaran menjangkakan U.S Federal Reserve (Fed) akan menaikkan kadar faedah pada hari Khamis.
Indeks US dolar mengukuh berbanding enam matawang utama sebanyak 0.47% kepada paras harga 89.89 pada awal pagi dan pada ketika ini mula menyusut setakat jam 9.50 a.m .
Mesyuarat The Fed telah membincangkan berkenaan monetari polisi seperti yang dijangka bermula pada hari Selasa dan Rabu. Perbincangan turut tertumpu pada laporan Ringkasan Unjuran Ekonomi berdasarkan inflasi, kadar pengangguran dan pertumbuhan ekonomi (KDNK).
Berdasarkan “Dot Plot” menunjukkan setiap ahli FOMC dalam mesyuarat berpendapat kadar faedah yang akan di naikkan pada tahun ini sebagai persiapan dalam jangka masa panjang dijangka akan menarik perhatian ramai pelabur.
 Pada bulan Disember tahun lepas The Fed “dot plot” telah menjangkakan jumlah kenaikan kadar faedah pada tahun 2018 adalah sebanyak tiga kali, walaubagaimanapun baru-baru ini pengururusi The Fed Cerome Powell telah memberikan komen hawkish bahawa kenaikan kadar faedah sebanyak empat kali pada tahun ini.
“The Fed jarang mengulas sebelum melakukan perbincangan, dalam masa yang sama kedua-dua harga nominal dan sebenar adalah sangat rendah. Maka kami berpegang pada pandangan kami bahawa kadar akan meningkat setiap suku tahun ini, dengan tiga kenaikan pada akan datang,” kenyataan Pantheon
US dolar telah membuat kenaikan dan membuatkan pair EUR/USD jatuh sebanyak 0.66% ke paras harga $1.2252 dan kini mula mengukuh ke paras harga 1.2254.
Pair GBP/USD pula turun ke paras harga 1.4007, setelah membuat kenaikan pada hari Isnin kerana persetujuan UK dan EU untuk pelancaran peralihan selepas Brexit.
Pair USD/JPY menaik sebanyak 0.29% ke paras harga Y106.41 dan mula meningkat kepada 106.48 setakat ini. Sementara pair USD/CAD jatuh ke paras harga C$1.3029.


AUD/USD Bertukar ‘Bearish’ Minggu Ini, Lihat Sampai Mana Harga Terjun!

Carta harga pasangan mata wang AUD/USD telah menampilkan corak pergerakan yang berbeza pada minggu ini apabila perubahan telah berlaku pada dagangan mata wang US dolar.
Jika sebelum ini dolar Australia yang mengukuh dengan kejutan kenaikan kadar faedah oleh bank pusat Australia, minggu ini US dolar dilihat lebih mendominasi keadaan dan menenggelamkan prestasi cemerlang dolar Australia sebelumnya.
Federal Reserve (Fed) yang mengisyaratkan kenaikan kadar faedah selepas ini telah mengembalikan tarikan terhadap mata wang US dolar dalam pasaran mata wang.
Walaupun agak bercampur, namun US dolar dilihat tetap memberi tekanan kepada dolar Aussie sehingga menuju dagangan ke penghujung minggu ini.
Pada carta AUD/USD, kenaikan harga yang diperlihatkan telah mencapai paras 0.69000 minggu lalu dengan merekodkan paras tertinggi 4 bulan.
Namun corak harga berubah pada minggu ini yang mempamerkan kejatuhan semula dan sehingga setakat sesi Eropah petang ini, harga telah susut ke sekitar 0.67000.
Pergerakan harga kekal di bawah halangan Moving Average 50 (MA50) pada rangka masa 1 jam di carta AUD/USD mengunjurkan trend bearish yang berterusan.
 Jika situasi kekal tidak berubah, harga boleh menggelongsor lebih rendah lagi selepas melepasi 0.67000.
Zon RBS (resistance become support) 0.66400 akan menjadi tumpuan harga pada penurunan yang masih diteruskan di sesi-sesi akhir ini.
Namun jika berlaku lantunan semula harga, zon SBR (support become resistance) pada 0.67600 pula akan dituju harga selain halangan MA50 turut akan diuji.
Jika melepasi lebih tinggi, harga bakal meningkat semula ke sekitar 0.68300 sebelum melanjutkan semula pendakian ke puncak 0.69000 yang dicapai minggu lalu.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Sebab Harga Minyak Jatuh Untuk Tiga Hari Berturut-turut!

Harga minyak terus mengalami kejatuhan berikutan pertikaian Amerika Syarikat (AS) dan China mencetuskan kebimbangan terhadap rundingan perdagangan hujung minggu ini yang menimbulkan ketidakpastian dalam pertumbuhan ekonomi global dan permintaan minyak.
Kekhuatiran pasaran terhadap unjuran permintaan minyak semakin meningkat jika perang perdagangan ini tidak mencapai kesepakatan dan terus berterusan. Niaga hadapan minyak Brent jatuh 27 sen kepada $57.97 setong manakala WTI susut 25 sen kepada $52.38.
Ia bahkan turut memadam kebimbangan terhadap kekurangan bekalan minyak oleh Ecuador yang sedang mengalami pergolakan disebabkan protes oleh golongan anti kerajaan sehingga menjejaskan kira-kira satu pertiga pengeluaran minyak kerana kekacauan ke atas kemudahannya.
 Selain itu, penyusutan harga juga dipengaruhi oleh bekalan minyak mentah AS dianggarkan meningkat sebanyak 4.1 juta tong pada minggu lepas, berdasarkan data yang dikeluarkan oleh Institut Petroleum Amerika (API).
Sementara itu, harga emas mencatatkan peningkatan di tengah ketegangan antara AS dan China yang semakin meruncing di samping pelabur turut menunggu isyarat daripada Rizab Persekutuan (Fed) mengenai pemotongan kadar faedah yang selanjutnya.
Ketegangan antara AS dan China semakin meningkat berikutan campur tangan AS dalam penindasan dan pencabulan hak asasi manusia terhadap kaum Uighur dan kaum minoriti Islam lain di wilayah Xinjiang oleh China menyebabkan harapan untuk menamatkan rundingan tersebut semakin pudar.
Kebimbangan ini telah memandu arah pelabur ke pasaran yang selamat. Harga emas kembali meningkat selepas menerima tekanan oleh pengukuhan dolar USD ketika sesi dagangan semalam.


PREVIEW News Besar: Jerome Powell di Kongres Event Paling Berisiko Minggu Ini

US dolar hari ini bergerak sedikit rendah khususnya dalam pembukaan pasaran Eropah dengan pair EUR/USD, GBP/USD menguat. Walaubagaimanapun US dolar menguat berbanding matawang AUD dan NZD dengan data ‘trade balance’ (imbangan dagangan) daripada New Zealand pukul 5 pagi tadi merekodkan bacaan yang negatif.
Secara keseluruhan pergerakan pasaran pada hari Isnin lebih kepada ‘teknikal’ dengan tidak banyak berita dan data ekonomi penting yang dikeluarkan. Hari Selasa pasaran akan lebih banyak tertumpu kepada keterangan yang dibuat oleh pengerusi baru Fed Jerome Powell di Kongres Amerika Syarikat. Jadual keterangan beliau seperti di bawah:
Jerome Powell akan berada di Kongres pada Selasa dan Khamis untuk memberi keterangan tentang ekonomi dan polisi Federal Reserve.
Adakah Powell akan menyebabkan kenaikan USD?
 Semuanya akan terjawab pada pukul 11 malam ini di mana teks ucapan beliau akan dikeluarkan lebih awal iaitu pukul 9.30 malam. Pasaran melihat keterangan Powell di Kongres adalah yang paling penting minggu ini. Sebabnya adalah, ini kali pertama Powell akan menerangkan tentang ekonomi dan polisi sebagai Pengerusi The Fed yang baru. Sudah pasti Powell lebih berkuasa dalam penggubalan polisi monetari Amerika Syarikat.
Ketika ini, pasaran menjangkakan Fed akan menaikkan kadar faedah lebih daripada 3 kali dan ada juga yang menjangka bank pusat menaikkan kadar sehingga lima kali tahun ini. Jika komen yang diberikan oleh Powell malam ini tidak menggambarkan apa yang dijangkakan oleh pasaran, dalam kata lain jika beliau bersikap ‘dovish‘ terhadap polisi, US dolar dijangka akan melemah.
Pasaran akan meneliti komen-komen Powell sama ada terdapat perbezaan dengan komen yang dibuat oleh ahli Fed yang lain baru-baru ini. Komen dari ahli Fed yang lain baru-baru ini secara umumnya menyokong kepada kenaikan kadar faedah secara beransur-ansur. Jika komen beliau tidak menunjukkan kenaikan kadar faedah beransur-ansur, ia dijangka akan melemahkan US dolar pada malam ini.
Sebaliknya, jika komen yang diberikan oleh beliau adalah hawkish, contohnya yang menyokong kenaikan kadar faedah lebih daripada 3 kali, US dolar dijangka akan menguat.
Ok, peringatan terakhir untuk anda – Powell akan berhadapan dengan Kongres di mana beliau akan menjawab segala persoalan dari ahli politik AS pada pukul 11 malam. Teks ucapan beliau juga akan jadi perhatian pasaran, di mana kita akan melihat pergerakan US dolar seawal pukul 9.30 malam semasa teks ucapan beliau dikeluarkan.


Pergerakan Semasa Pasaran Forex Setakat Pada Petang Ini

US dollar membuat kenaikan pada Selasa dengan hasil-bon AS mengukuh yang mempengaruhi pelabur untuk memegang matawang greenback itu. Walaupun US dollar gagal mengukuh berbanding Euro dan GBP sejak beberapa sesi dagangan lepas, tetapi ia tetap kuat berbanding matawang negara baru membangun (emerging markets).
Matawang Yuan pula telah jatuh ke paras terendah dua bulan yang lalu.
“US dollar kelihatannya akan terus menguat berbanding matawang negara baru membangun berikutan lebih banyak jangkaan kenaikan kadar faedah dan juga konflik perdagangan AS-China,” demikian kata Piotr Matys strategist matawang di Rabobank London.
Indeks US dollar yang mengukur kekuatan matawang greenback berbanding enam matawang yang lain bergerak mendatar dengan hanya naik 0.01% setakat pada pukul 5.48 petang.
 Major pair seperti EUR/USD setakat ini membuat penurunan 0.08%, di mana GBP/USD didagang meningkat 0.33%. USD/JPY pula naik 0.30%, dengan USD/CAD didagang 0.12% lebih rendah. USD/CHF pula didagang meningkat 0.13%. Pair AUD/USD dan NZD/USD masing-masing mencatat penurunan 0.08% dan kenaikan 0.38% setakat ini.
Matawang GBP menguat pada pukul 4.30 petang tadi selepas beberapa data pekerjaan dari UK dikeluarkan. Kadar kenaikan gaji (Average Earning Index) naik pada kadar terpantas sejak 10 tahun lalu pada bulan Ogos yang melonjakkan jangkaan terhadap ekonomi UK.
Average earning meningkat 3.1% dalam tempoh tiga bulan sehingga Ogos seperti yang dilaporkan oleh Pejabat Statistik. Dalam masa yang sama kadar pengangguran pula kekal pada kadar 4.0%.
Dalam perkembangan di Eropah, matawang Euro jatuh selepas tinjauan ekonomi ZEW dikeluarkan pukul 5 petang tadi. Tinjauan yang dijalankan terhadap pelabur-pelabur di Jerman itu menunjukkan keyakinan mereka merosot pada Oktober.
Institut Penyelidikan ZEW menunjukkan tinjauan terhadap sentimen ekonomi di Jerman jatuh ke paras -24.7 pada bulan ini dari -10.6 sebelum ini pada September.


EUR/USD Teruskan Penurunan Ke Paras Terendah Sejak Mei 2017

Risiko Coronavirus yang kembali meningkatkan risiko pasaran bakal memberi impak positif terhadap matawang US dolar.
Namun pergerakan matawang Amerika Syarikat itu mendatar disebabkan kewaspadaan pelabur menantikan data inflasi Amerika Syarikat untuk bulan Januari.
Meneliti ucapan Pengerusi Federal Reserve Jerome Powell, beliau kekal optimis dengan pertumbuhan ekonomi Amerika Syarikat dengan data-data semasa yang diterbitkan kukuh. Namun begitu, beliau tetap berwaspada terhadap impak penularan wabak Coronavirus.
Sementara dagangan dolar Euro pula kekal lemah ditekankan pula oleh data pengeluaran perindustrian di Eropah yang mencatatkan penguncupan terbesar sejak Februari 2016.
Justeru itu, dapat dilihat pergerakan harga pada carta pasangan matawang EUR/USD masih kekal meneruskan penurunan sepanjang minggu ini.
Penurunan terendah harga semalam mencatatkan paras terendah terbaru sejak dagangan Mei 2017 yang lalu mencecah paras sekitar 0.68620.
 Harga dilihat cuba membuat kenaikan menguji halangan dinamik Moving Average 50 (MA50) semalam namun harga gagal tembusi halangan tersebut sebelum kembali meneruskan penurunan memberi isyarat trend kekal bearish pada carta EUR/USD.
Pergerakan harga pada hari ini mendatar sepanjang sesi pasaran Asia dan dilihat peningkatan yang lemah pada awal sesi pasaran Eropah.
Kenaikan harga akan menguji paras 1.08800 iaitu paras support pada dagangan Oktober tahun lalu dan akan membentuk zon SBR (support become resistance) terbaru.
Kenaikan harga berkemungkinan menguji halangan dinamik MA50 sebelum meneruskan semula penurunan. Namun jika kenaikan harga diteruskan, harga akan menuju zon SBR pada 1.09500.
Sekiranya corak penurunan harga dikekalkan, harga bakal meneruskan penurunan menuju paras 1.08300 yang merupakan zon support bagi dagangan Mei dan April 2017 lalu.
Lihat gambar carta pasangan matawang EUR/USD di bawah untuk rujukan analisis teknikal anda.


Analisis GOLD – Kalau Tembus $1,830, Emas Boleh Jatuh Cecah Sampai $1,800?

Harga emas dilihat semakin melanjutkan kejatuhan pada dagangan Rabu semalam sehingga membuatkan para pelabur jadi tak tentu arah.
Namun, situasi tersebut telah dijangka lebih awal berdasarkan penilaian pasaran terhadap data inflasi Amerika Syarikat (AS) yang diterbitkan.
Meneliti carta harga XAU/USD yang mengukur nilai emas berbanding US dolar telah menyaksikan harga menyambung penurunan ke paras terendah terbaru 6 minggu semalam.
Namun, setelah memasuki sesi Eropah momentum penurunan dilihat mula perlahan dan harga emas mendatar di atas paras 1830.00.
Pergerakan mendatar tersebut berterusan sepanjang sesi New York.
Menyambung dagangan pada hari ini (Khamis), harga masih berlegar di atas paras 1830.00, namun masih menunjukkan isyarat pergerakan bearish di mana harga kekal berada di bawah halangan Moving Average 50 (MA50) pada rangka masa 1 jam di carta XAU/USD tersebut.
 US dolar yang berpotensi untuk mengukuh bakal menekan harga susut lebih rendah di bawah paras 1830.00 sebelum meneruskan penurunan ke paras sasaran 1800.00 pula.
Corak penurunan harga akan terus dijangkakan sekiranya tiada petunjuk untuk perubahan trend.
Sekiranya berlaku lonjakan signifikan harga dan turut melepasi halangan MA50, pelabur akan mula bersedia untuk menyaksikan trend menaik harga emas semula.
Sasaran awal adalah pada rintangan 1870.00 yang dilihat bakal diuji sebelum kenaikan yang berjaya diteruskan lebih tinggi akan mensasarkan pula zon 1900.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Bergerak Mendatar Sebelum Lonjak Lepasi $1.1000

Menuju dagangan pada penghujung minggu, US dolar bergerak lebih mendatar dan gagal memberikan arah yang lebih jelas sementara krisis perang Rusia-Ukraine masih menjadi tumpuan.
Presiden Amerika Syarikat (AS) Joe Biden bersama ahli NATO Eropah sedang bersiap sedia dengan risiko serangan nuklear yang dijangka akan dilancarkan oleh Moscow.
Biden menyatakan bahawa beliau percaya Rusia sepatutnya harus digugurkan dari kumpulan G-20. Sementara Presiden Perancis, Emmanuel Macron mengumumkan masih lagi belum diputuskan penanti terhadap minyak gas, arang batu dan minyak Rusia.
Data sektor pembuatan dan perkhidmatan AS yang diterbitkan positif pada sesi New York semalam gagal merangsang pengukuhan US dolar.
Sementara bacaan data yang sama untuk Eropah, khususnya di Jerman yang menjadi tumpuan, mencatatkan bacaan baik sedikit menyokong pergerakan Euro.

Pada carta harga pasangan mata wang EUR/USD, harga berlegar perlahan di bawah paras 1.1000 pada dagangan semalam sehingga ke penghujung sesi New York.
 Memulakan dagangan pada awal sesi Asia ini (Jumaat), harga sedikit meningkat melepasi paras 1.1000 dan juga paras halangan Moving Average 50 (MA50) pada rangka masa 1 jam pergerakan harga yang boleh memberi isyarat awal perubahan trend.
Jika peningkatan lebih agresif berjaya dipaparkan pada sesi-sesi berikutnya, berkemungkinan harga boleh mencapai kenaikan ke zon rintangan pada sekitar 1.11300 semula.
Harga yang berjaya melepasi ketinggian minggu lalu itu, seterusnya akan menuju pula ke paras tumpuan pada 1.12000.
Sebaliknya jika harga sambung penurunan di bawah paras 1.1000 semula, jangkaan paras sasaran untuk dituju harga adalah sekitar zon 1.09000 terlebih dahulu.
Dan penurunan lebih rendah yang diteruskan bakal kembali menjejaki semula zon support pada 1.08000 sebelum ini.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


PMI Sektor Perkhidmatan UK Melonjak Pada Mac, Gbp Menguat

PMI sektor perkhidmatan UK mengukuh kepada 55.0 pada Mac dari 53.3 yang direkodkan pada Februari. Bacaan kali ini lebih tinggi dari jangkaan pasaran 53.5 dan merupakan bacaan yang tertinggi dalam masa tiga bulan selepas bacaan Februari mencecah paras terendah lima bulan lepas.
Indeks komposit naik kepada 54.9 dari 53.8 sebelum ini.
Aktiviti dalam sektor perkhidmatan yang lebih tinggi kali ini adalah berikutan keadaan ekonomi dan peningkatan permintaan dari pengguna. Walaupun risiko Brexit masih memberi impak kepada pelaburan dalam ekonomi domestik, kelemahan Sterling banyak melonjakkan tempahan eksport dan permintaan pelanggan khususnya dari Amerika Syarikat.
Dalam ekonomi domestik, sektor pengguna masih lagi berhadapan risiko, manakala perkhidmatan sektor kewangan terus kukuh.
 Keseluruhan perniagaan baru dilihat meningkat ke paras tertinggi yang akan menyokong pertumbuhan beberapa bulan akan datang.
Namun, terdapat tanda sektor pekerjaan yang semakin perlahan dengan penciptaan pekerjaan baru di paras terendah sejak Ogos 2016. Syarikat menyatakan ini disebabkan kadar upah yang semakin tinggi.
Purata harga dalam sektor perkhidmatan juga meningkat sehingga ke paras tertinggi sejak September 2008 berikutan kos yang lebih tinggi disebabkan faktor kelemahan matawang GBP. Terdapat juga tanda pengukuhan ekonomi yang menyebabkan syarikat menyalurkan kenaikan kos kepada pelanggan mereka.
Menurut Markit, data secara keseluruhan masih menunjukkan pertumbuhan ekonomi yang perlahan pada suku pertama 2017. Walaubagaimanapun, Bank of England (BoE) akan meneliti peningkatan mendadak dalam harga pengeluaran yang berpotensi memberi tekanan kenaikan kepada inflasi.
Matawang Gbp melonjak sejurus data ini dikeluarkan dengan Gbp/Usd naik 60 pip dan kini didagang di sekitar 1.2481. Gbp/Jpy pula naik 80 pip dari 137.56 dan kini didagang di sekitar 138.30.


GBP/JPY Uji Zon SBR 145.000, Apakah Jangkaan Pergerakan Harga Seterusnya?

Rundingan Brexit tidak menunjukkan perkembangan yang positif apabila undian pelan perjanjian Brexit Perdana Menteri Theresa May ditolak buat kali ketiga berturut-turut. Ini terus menambahkan lagi kebimbangan pelabur dengan jangkaan berkemungkinan Britain akan berundur dari Kesatuan Eropah tanpa sebarang perjanjian pada 12 April ini.
Dagangan Pound Sterling terus menurun pada Jumaat lalu dengan harga mencatatkan paras terendah terbaru pada pasangan matawang GBP/JPY mencecah 143.800.
Matawang safe-haven Yen menerima tempias setelah data ekonomi di China memaparkan bacaan yang positif dan melonjakkan keyakinan pelabur luar.
Aktiviti perkilangan di China berkembang di luar jangkaan untuk pertama kali dalam tempoh empat bulan dagangan menunjukkan langkah positif kerajaan dalam usaha merancakkan kembali pertumbuhan ekonomi gergasi dunia tersebut.
Pelabur yang melihat sentimen pasaran kembali pulih akan lebih tertarik kepada aset yang berisiko dan dengan itu akan menyebabkan matawang berpulangan rendah seperti Yen akan melemah.
Jika dilihat pergerakan harga pada chart GBP/JPY, harga dilihat membuat kenaikan dari paras terendah pada support 143.800 minggu lalu dan menyambung kenaikan pada hari ini melepasi paras Magic Pivot 144.561 sebelum menuju ke paras resistance 143.309 (MagicR1) pada indicator Moshed Magic Line hari ini.
Harga juga dilihat sedang menguji zon SBR (support become resistance) tersebut pada awal sesi pasaran Eropah.
 Jika harga gagal membuat kenaikan ke paras lebih tinggi, jangkaan harga akan membuat penurunan sekitar 120 pips menguji kembali paras 143.800 untuk harga cuba breakout paras support tersebut sebelum harga turun lebih rendah.
Namun, jika harga berjaya meneruskan kenaikan lebih tinggi, paras tumpuan yang dijangka akan menjadi sasaran harga adalah sekitar resistance 146.979 (MagicR3) yang berada pada zon SBR.
Kenaikan seterusnya akan melihatkan harga menguji semula paras ketinggian semasa pada GBP/JPY iaitu pada zon resistance 148.500 dengan mencatatkan sehingga 350 pips kenaikan harga.
Lihat gambar chart pasangan matawang GBP/JPY di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 143.639, 142.891, 141.969.
Paras resistance: 145.309, 146.231, 146.979.


Berita Ini Memberi Sedikit Kelegaan Kepada Pasaran Minyak Mentah Sesi Ini

Harga minyak didagang mengukuh pada hari Isnin apabila disokong oleh permintaan yang kukuh dan ketidaktentuan politik di Syria walaupun pertambahan aktiviti penggerudian minyak mentah di AS masih mengganggu pengukuhan minyak mentah.
Brent mentah yang menjadi penanda aras antarabangsa didagang pada $55.28 setong, meningkat 4 sen daripada paras yang dicatat sebelum ini.
WTI mentah pula didagang menaik sebanyak 10 sen pada $52.34 setong.
Peniaga minyak mentah mendakwa bahawa harga komoditi ini telah disokong oleh permintaan yang kukuh dan ketidaktentuan politik berikutan serangan peluru berpandu AS ke atas Syria pada minggu lalu.
Menurut ANZ Bank, kadar permintaan dan ketidaktentuan politik semasa meletakkan pasaran komoditi hitam di dalam keadaan yang seimbang.
 Walau bagaimanapun, satu lagi laporan kenaikan penggerudian minyak AS untuk minggu ke 12 berturut-turut kepada 672 pelantar dan angka tertinggi sejak Ogos 2015 telah mengganggu dagangan komoditi hitam ini minggu lepas.
Kadar output yang melambung tinggi di Amerika Syarikat yang menghantui pasaran ketika ini masih diimbangi dengan usaha OPEC untuk memotong jumlah bekalan agar minyak mentah dapat dikurangkan dan menyokong kenaikan harga pada separuh pertama tahun 2017.
Pengeluar di luar Amerika Syarikat juga mendapat manfaat daripada usaha OPEC ini contohnya eksport minyak Brazil yang telah melonjak sebanyak 65 peratus sejak Februari 2016, ke paras tertinggi melebihi 1.46 juta tong sehari.
Selain itu, Consultancy Wood Mackenzie menganggarkan eksport akan meningkat hampir 1 juta tong sehari, meningkat daripada paras 798,000 tong sehari yang dicatat pada tahun lepas.
Unjuran Pertumbuhan Ekonomi Jepun Masih dalam Trend Sederhana : Haruhiko Kuroda


USD Terus Menguasai Pasaran Walaupun Hasil Bon Jatuh Tersungkur!

Sentimen berisiko berterusan menyelubungi pasaran pada hari Rabu, yang menyaksikan raja matawang US dolar terus diperdagangkan lebih kuat berbanding kebanyakan pesaing utamanya.
Walaupun sedikit terkesan dengan kejatuhan mendadak hasil perbendaharaan AS 10 tahun ke bawah tahap 1.20% pada sesi New York sebelum ini, namun matawang itu kekal didagangkan menguat.
Kejatuhan hasil bon AS mencerminkan kebimbangan pelabur terhadap penyebaran varian virus Delta akan menjejaskan pemulihan ekonomi global menyebabkan pelabur meningkatkan pegangan terhadap US dolar yang juga dianggap sebagai safe-haven.
 Pada sesi Asia, indeks dolar yang mengukur kekuatan dolar greenback berbanding sekumpulan matawang utama didagangkan menguat di sekitar harga 93.00, iaitu paras tertinggi 3 bulan.
Dalam pada itu, euro dilihat lebih berdaya tahan dengan pengukuhan US dolar, di mana penyusutan yang dicatatkan agak terbatas ketika tumpuan pelabur kini tertumpu pada mesyuarat polisi Bank Pusat Eropah (ECB) pada hari Khamis.
Sementara itu, matawang pound terus didagangkan lebih lemah selepas ‘Hari Kebebasan’ yang tidak menyenangkan pasaran berikutan peningkatan kes jangkitan Covid-19 yang terus dicatatkan lebih tinggi di UK.
Bagaimanapun, berbeza dengan dolar Kanada yang didagangkan stabil berbanding US dolar, selepas disokong oleh laporan mengenai rancangan untuk membuka semula sempadan perjalanan antara Kanada dan Amerika Syarikat pada bulan depan.


EUR/USD Melonjak Ke Paras Tertinggi 4 Minggu

Jangkaan untuk raja mata wang melonjak nampaknya meleset apabila US dolar menyusut lebih ketara selepas data inflasi Amerika Syarikat (AS) untuk Mac diterbitkan dengan angka yang meningkat.
Sentimen pasaran dilihat bercampur-campur sementara hasil perbendaharaan AS pamerkan penurunan mendadak menuju ke paras 1.60% selepas mencapai kenaikan awal menyentuh paras 1.70% semalam.

Situasi penyusutan US dolar ini dilihat akan membuka ruang untuk mata wang utama lain dalam pasaran untuk mengukuh sehingga dagangan penghujung minggu.
Walaupun data tinjauan sentimen ekonomi Jerman dan Eropah yang diterbitkan semalam mencatatkan angka yang menurun, namun mata wang Euro telah berjaya mengukuh pada sesi New York susulan US dolar yang mengalami penyusutan.
Pada carta pasangan mata wang EUR/USD, harga telah melonjak semula di atas paras 1.19000 menuju sehingga ke zon rintangan pada 1.19600 sebelum harga perlahan di sekitar tersebut bersambung pada sesi Asia pagi Rabu.
 Jika situasi berterusan, harga dijangka akan meneruskan kenaikan menuju ke paras tumpuan 1.20000. Zon harga ini akan diuji untuk memberi isyarat kepada pelabur bagi arah pergerakan harga selanjutnya.
Sekiranya harga susut semula pada dagangan hari ini, penurunan harga akan kembali semula ke paras 1.19000 yang akan menjadi paras support buat harga.
Penurunan lebih rendah akan memberi isyarat lebih jelas trend bearish semula harga untuk menuju sehingga ke zon RBS (resistance become support) 1.18000.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Adakah Ini Petanda Buruk NFP?

US dolar memperkuatkan kedudukan di paras ketinggian tiga bulan berbanding pesaing utamanya dengan tumpuan pasaran kini tertumpu kepada penerbitan laporan pekerjaan NFP AS pada malam ini.
Pelabur menyambut baik bacaan data tuntutan pengangguran AS yang menunjukkan kejatuhan lebih besar dari dijangkakan pada minggu lalu, dengan mendorong US dolar lebih tinggi pada awal sesi New York.
Namun, kenaikan dolar greenback sedikit terbantut selepas data berikutnya yang diterbitkan menunjukkan bahawa aktiviti pembuatan AS berkembang pada kadar sederhana pada bulan Jun.
 Apa yang lebih membimbangkan lagi adalah, apabila komponen pekerjaan dalam sektor ini menguncup untuk pertama kali dalam tempoh 7 bulan, yang mungkin disebabkan kekurangan bahan mentah dan tenaga kerja.
Hal ini telah menimbulkan keraguan kepada pelabur untuk melihat peningkatan dalam pertumbuhan pekerjaan AS, memandangkan pelabur mengambil bacaan data ini sebagai petunjuk kepada pembacaan laporan NFP nanti.
Sementara itu, matawang euro terus tergelincir ke paras terendah sejak awal April disebabkan pengukuhan US dolar. Namun, bacaan akhir data PMI di Zon Eropah yang lebih baik daripada jangkaan telah membantu menyokong matawang itu daripada jatuh lebih rendah.
Matawang pound juga merosot ke paras terendah hampir tiga bulan selepas Gabenor Bank Pusat England (BOE), Andrew Bailey memberi amaran mengenai pentingnya untuk memastikan pemulihan tidak terganggu oleh pengetatan pramatang dalam dasar monetari dan kenaikan inflasi hanya bersifat sementara.


GBP/USD Tak Jadi Naik, Dijangka Cecah Paras Lebih Rendah Lagi

Cubaan untuk memaparkan corak kenaikan harga pada carta pasangan mata wang GBP/USD pada minggu ini gagal selepas penurunan bersambung semula selepas keputusan mesyuarat FOMC yang mengukuhkan US dolar.
Federal Reserve (Fed) mengekalkan kadar faedah pada mesyuarat kali ini, namun menyatakan bahawa kenaikan kadar faedah bakal dipercepatkan untuk tahun ini.
Oleh itu, kebanyakan mata wang utama dalam pasaran termasuk Pound kembali menerima tekanan semula terhadap situasi tersebut.

Pada dagangan Rabu semalam, kenaikan harga pada carta GBP/USD dilihat mendatar di atas paras 1.35000 namun gagal untuk meneruskan kenaikan lebih tinggi sebelum menjunam semula.
Harga susut di bawah paras halangan Moving Average 50 (MA50) pada rangka masa 1 jam untuk kembali berlegar semula di paras sokongan minggu ini sekitar 1.34400.
 Penurunan lebih rendah bakal dijangkakan menuju ke paras 1.34000 sekiranya US dolar berjaya mengekalkan pengukuhan ke atas Pound.
Sebaliknya jika situasi berubah dan harga mula melonjak semula, melepasi halangan pada 1.35000 akan mendorong harga menuju ke zon SBR (support become resistance) 1.35700.
Kemudian barulah harga akan meneruskan kenaikan lebih tinggi ke paras-paras rintangan sebelum ini seperti zon 1.36500 dan 1.37400.
Pergerakan bagi mata wang Pound dijangka akan lebih menarik pada minggu hadapan dengan tumpuan pada mesyuarat bank pusat England.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – NFP Malam Ini Akan Tentukan Arah Pergerakan Emas

Dagangan emas sudah mula menunjukkan corak kenaikan harga untuk isyarat awal permulaan trend bullish.
Namun, itu belum cukup untuk membuatkan pelabur berasa selesa sementara pelabur kini sedang bersedia menantikan pergerakan lebih agresif harga pada laporan pekerjaan NFP Amerika Syarikat (AS) yang akan diterbitkan pada sesi New York sebentar lagi.
Meneliti pergerakan harga pada carta XAU/USD yang mengukur nilai emas berbanding US dolar, harga telah meningkat semula di atas paras 1765.00 selepas paras terendah terbaru dicecah minggu ini sekitar 1750.00.
Kenaikan harga pada Rabu lalu diteruskan pada dagangan Khamis semalam mencapai paras ketinggian sekitar 1782.00 sebelum menutup dagangan sesi New York lebih rendah.
Walaupun corak kenaikan harga perlahan, namun harga yang berada di atas paras sokongan Moving Average 50 (MA50) pada rangka masa 1 jam di carta XAU/USD masih memberi isyarat untuk trend menaik harga.
Pergerakan harga perlahan sejak sesi Asia pagi ini bersambung ke sesi Eropah ekoran pelabur mengambil langkah berhati-hati menjelang laporan NFP.
 Situasi kenaikan harga yang diteruskan bakal melihat rintangan pada 1800.00 akan diuji semula. Melepasi paras tersebut akan memberi isyarat positif kenaikan harga emas selanjutnya.
Penganalisis menjangkakan kenaikan harga di atas paras tersebut akan mendorong akan menuju semula ke zon SBR (support become resistance) pada 1850.00.
Sementara, jika harga emas kembali mengalami kejatuhan nilai semula, pergerakan harga di bawah paras 1765.00 dilihat akan ke paras sokongan pada 1745.00.
Seterusnya, penurunan lanjut akan menuju pula ke zon tumpuan pada 1720.00-1700.00 yang akan menjadi zon support harga.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Yen Meneruskan Momentum Bertahan!

Yen meningkat lebih rendah pada hari Rabu berikutan sentimen risiko yang bertambah baik dan permintaan yang semakin berkurangan terhadap matawang safe haven.
US Dollar dicatat melonjak sebanyak 0.2 peratus kepada 111.30 Yen. Matawang ini menambah keuntungan besar yang dibuat pada Selasa selepas meningkat sebanyak 1.2 peratus iaitu kenaikan terbesar US Dollar berbanding Yen dalam tempoh tiga bulan.
Kebimbangan juga semakin berkurangan sejak pusingan pertama pilihanraya Presiden Perancis berakhir serta beberapa data positif yang dilaporkan daripada AS. Dasar pembaharuan cukai juga dijangka akan diumumkan pada Rabu oleh pentadbiran Presiden Donald Trump yang juga sekali gus membantu meningkatkan US Dollar berbanding Yen.
Dalam laporan lain, Nasdaq Composite juga mencecah rekod tertinggi pada Selasa manakala Dow Jones Industrial Average dan S&P 500 juga berlegar di puncak tertinggi berikutan pendapatan korporat yang lebih kukuh.
 Memetik kenyataan penganalisis bagi Bank of Tokyo-Mitsubishi UFJ di Singapura, walaupun didagang pada paras tertinggi, pasaran masih belum dapat menilai sama ada Greenback akan meneruskan momentum lonjakan berbanding Yen.
Tumpuan akan diberikan kepada data ekonomi AS yang akan datang terutamanya selepas penurunan terhadap beberapa petunjuk ekonomi baru-baru ini.
Euro juga didagang melonjak sebanyak 0.1 peratus kepada $1.0938. Matawang tersebut mencecah paras tertinggi dalam tempoh 5 ½ bulan selepas calon Emmanuel Macron dalam pusingan pertama pilihan raya Presiden Perancis pada hari Ahad.
Dalam sesi ini juga, Dollar Kanada dinilai berbanding C$1.3572 per Dollar, tidak jauh daripada paras terendah semalam apabila menyentuh tahap terendah sejak Februari 2016.
JJPTR Memberi Alasan Akaun Forex Trading Mereka Digodam


Tuntutan Insurans Pengangguran Berkurangan Minggu Lalu

Jabatan Buruh US melaporkan jumlah tuntutan faedah pengangguran (Jobless claims) pada minggu lepas jatuh melebihi jangkaan berdasarkan laporan yang dikeluarkan pada hari ini berikutan tuntutan di Texas dan Florida semakin berkurang selepas dilanda badai Harvey dan Irma.
Tuntunan tersebut berkurang sebanyak 15,000 iaitu kepada 243,000 bagi minggu berakhir pada 07 September, bacaan itu menunjukkan angka terendah sejak bulan Ogos. Manakala data minggu lepas, dikaji semula menunjukkan pengurangan 2,000 berbanding laporan awal.
Pegawai jabatan buruh menyatakan bencana ribut taufan sebelum ini telah memberi kesan terhadap jumlah tuntutan di Texas, Florida, South Carolina, Puerto Rico dan  Virgin Island.
Tuntutan faedah pengangguran telah berkurangan sejak awal bulan September selepas mencatat bacaan tertinggi dalam tempoh 3 tahun iaitu sebanyak 298 000 berikutan badai yang menimpa.
 Berikutan Harvey dan Irma, Non-farm employment change (perubahan jumlah pekerjaan bukan perladangan) merosot sebanyak 33,000 berbanding jangkaan 82,000, kejatuhan pertama sejak 7 tahun. Dijangkakan pertumbuhan pekerjaan akan meningkat pada bulan Oktober kerana penganggur yang terkena dampak badai akan mula dapat pekerjaan.
Pasaran buruh menghampiri guna tenaga penuh dengan kadar pengangguran yang serendah 4.2%.
Purata tuntunan pengangguran 4 minggu (indikasi ukuran yang lebih baik) menunjukkan pengurangan sebanyak 9,500 iaitu kepada 257,500 pada minggu lepas.
Laporan tuntutan juga menunjukkan mereka yang mendapat insuran pada awal minggu berkurang sebanyak 32 000 kepada 1.89 juta bagi minggu berakhir 30 September yang merupakan paras terendah sejak Disember 1973.